Brnabić pozvala građane da izađu na referendum\nJanuar 15, 2022 12:27\nPremijerka Ana Brnabić pozvala je građane da izađu sutra na referendum i glasaju za promenu Ustava u oblasti pravosuđa, koja će, kaže, doneti veću vladavinu prava i jače institucije u našoj zemlji.\n"Sutrašnji dan je izuzetno važan za čitavu našu zemlju, da nam se nikad ne ponovi takozvana reforma pravosuđa iz 2009. koja je ustvari bila čista politička čistka sudija. U jednom danu otpustili su 837 sudija, zato što nisu bili politički podobni, a ta čistka je sve građane koštala 44, 4 miliona evra", rekla je Brnabićeva novinarima u Obrenovcu gde je obišla dispečerski centar.\nIstakla da je referendum u ovom trenutku "najvažnija stvar za jačanje naše zemlje".\nPremijerka je pozvala građane da glasaju za promenu Ustava, koja će, kako je naglasila, doneti nezavisno sudstvo i samostalno tužilaštvo.\nGrađani Srbije sutra će imati priliku da odgovore sa "da" ili "ne" na pitanje "Da li ste za utvrđivanje akta o promeni Ustava Republike Srbije?".\nUstav se menja u oblasti pravosuđa da bi se srpsko zakonodavstvo uskladilo sa evropskim u procesu pristupanja Srbije EU, a promene se odnose na način izbora sudija i tužilaca kako bi se smanjio uticaj politike u tom procesu.\nSudije i tužioce više ne bi birala Skupština Srbije, već Visoki savet sudstva i Visoki savet tužilaca.\n"Uskoro imenovanje novog direktora EPS-a"\nBrnabićeva je navela da će se se uskoro znati ko će biti novi direktor Elektroprivrede Srbije (EPS) i da će o tome javnost uskoro biti obaveštena.\nBrnabić je u Obrenovcu rekla da je došla da pohvali za sve ono što je urađeno u proteklim godinama, ali je zahvalila i bivšem v.d. direktoru EPS-a Miloradu Grčiću na svemu što je EPS uradio da se proširi sistem daljinskog grejanja.\n"Realno su projekti zaštite životne sredine krenuli da se realizuju 2014. godine, uprkos svim problemima, kada je premijer bio Aleksandar Vučić", istakla je Brnabićeva i naglasila da je uloženo 600 miliona evra za filtere za odsumporavanje na teremoelektranama.\n"Danas razmišljamo o širenju sistema centralnog grejanja, kako bismo smanjivali broj individualnih ložišta, koja zagađuju vazduh", dodala je premijerka.\nBrnabićeva tvrdi da je elektroenergetski sistem Srbije u najvećoj meri stabilizovan i da se smanjuje potreba za uvozom struje.\n"Nadam se da će biti samo stabilniji i zadovoljna sam što građani nisu osetili nikakave probleme, a njih je nezapamćeno na svetskom i evropskom tržištu sa cenama gasa i struje", ocenila je Brnabićeva i dodala: "Cena gasa i struje za domaćinstva ostala je ista, a ograničili smo za privredu na 75 evra".\nPredsednik opštine Obrenovac Miroslav Čučković rekao je da se u tu opštinu gotovo deceniju ulaže 100 miliona evra godišnje, u niz javnih objekata koji znače budućnost.\nZamenik gradonačelnika Beograda Goran Vesić ocenio je da je Obrenovac beogradska opština koja se najbrže razvija.\nVulin i Ružić o saradnji dva ministarstva 9\nVučić sa vojnim vrhom, analiza stanja Vojske Srbije za 2021. 16\nErdogan priredio svečanu večeru u čast Vučića 19\nBrnabić za Si-En-En: Ne smatram Novaka antivakserom 15\nRIK objavio rezultate glasanja dijaspore na referendumu 17\nAkcija kosovske policije u Severnoj Mitrovici, bačen suzavac 13749\nKosovska policija o akciji na severu: Operacija u borbi protiv krijumčarenja robe 13687\nVučić o dogovoru za cenu gasa: Moj predlog, Putinova odluka 13669\nSvečana akademija povodom Dana Opštine Kosovska Mitrovica: Sloboda i mir nemaju cenu 13665\nPočeo sastanak Vučića i Putina u Sočiju, cena gasa glavna tema razgovora 13643\nVulin i Ružić o saradnji dva ministarstva\n12:17 January 19, 2022\nDrecun: Kurti želi da prekine praksu glasanja Srba na KiM\n12:12 January 19, 2022\nKrieziu: Ustavni sud ne zabranjuje srpske izbore na Kosovu; Saljihu: To je bila greška prethodnih vlada\n11:58 January 19, 2022\nSrbijagas uzima kredit od 200 miliona evra za likvidnost i uvoz gasa\n11:52 January 19, 2022\n"Er Srbija" uvodi nove linije do Valensije, Barija, Palma de Majorke i Rijeke\n11:40 January 19, 2022


Većina građana Srbije za EU, a protiv NATO\nРубрика: Политика, Актуелно Аутор: новинарство 1.169 пута прочитано Датум: 2.11.2007 Одштампај\nVećina građana Srbije je za ulazak u Evropsku uniju, ali ne i za priključenje Srbije NATO paktu, rezultat je istraživanja agencije „Politikum”. Za ulazak Srbije u EU izjasnilo se 71,55 odsto ispitanih, a ulazak u NATO podržava 26,20 odsto, a protiv je 60,71 odsto, pokazuje istraživanje te agencije rađeno u septembru i oktobru.\nZa najtešnje veze Srbije sa Rusijom izjasnilo se 59,31 odsto ispitanika, a protiv je 25,30 odsto, rekao je Slobodan Miladinović direktor „Politikuma”, na konferenciji za novinare. Istraživanje je urađeno anketiranjem 1.300 ispitanika na teritoriji Srbije, bez Kosova i Metohije. Podaci o partijskom profilu ispitanika prema strateškim spoljnopolitičkim integracijama Srbije, ukazuju da se najviše članova stranke LDP zalaže za ulazak Srbije u NATO – 75 odsto, zatim pripadnici DS sa 50,6 odsto podrške, pristalice DSS – 24,6, dok je najmanje pristalica među pripadnicima SRS-a 7,7 odsto.\nPrema tom istraživanju, najviše je pripadnika LDP – 95,1 odsto je za ulazak Srbije u EU, zatim članovi DS – 93 odsto, DSS – 73,5, a za priključenje države u EU su i članovi SRS – 55,1 odsto.\nZa najtešnje odnose Srbije sa Rusijom najviše je pristalica DSS – 83,2 odsto, zatim SRS – 81,3, dok je 48,9 odsto pristalica DS-a za tu varijantu. Među pristalicama LDP 64,4 odsto je protiv takvog odnosa sa Rusijom.\nIstraživanje je rađeno na inicijativu Ministarstva za Kosovo i Metohiju.\n« « Претходне вести: Podsećamo: Sabornost i vlast u Crkvi\nНаредне вести: Jedna vera, jedna crkva Hristova » »\n1 коментар у вези “Većina građana Srbije za EU, a protiv NATO”\nV.Jovicic, 13.04.2010, 00:21\nStvarno ne zna se koji gluplji,da li narod na ovakvom odgovoru ako je to zaista istiniti odgovor naroda ili je glupo bilo pitanje.\nCak i vrabci na grani znaju da su osim mozda par drzava Evropske Unije svi oni clanovi NATO pakta. Pa sada kao nece Srbija da udje u Nato ali bre hoce u Evropsku Uniju.


Pajtić: Neću biti na suđenju, neka me privedu\nIzvor\tTanjug\tjun 24, 2016\nBEOGRAD - Predsednik DS Bojan Pajtić održao je danas pres konferenciju sat vremena uoči sudskog procesa po krivičnoj prijavi koju je protiv njega pokrenuo direktor Eleketromreže Srbije Nikola Petrović zbog tvrdnje da je "reketirao" kompaniju koja se bavi vetroparkovima.\nPajtić je rekao da neće ići na suđenje, i da će biti u prostorijama stranke, te da vlast može da ga privede.\n"Živ sam, zdrav sam, ali neću da učestvujem u farsi i u postupku koji na mala vrata vraća verbalni delikt", rekao je Pajtić.\nOn je rekao da vlast proganja opoziciju, umesto da utvrdi ko je prisluškivao i ko prisluškuje telefonske razgovore, kao i ko je reketirao strane investitore.\nPajtić je naveo i da je ubeđen da je Nikola Petrović reketirao ne samo kompaniju koja se bavi izgradnjom vetroparkova, nego i mnoge druge i da jeste jedan od najodgovornijih za finansiranje režima i vladajuće stranke.\nPravni sistemi poznaju delo povrede ugleda predsednika države, ali se, kako je kazao, samo u Srbiji uspostavlja krivična odgovornost za povredu ugleda kuma premijera Srbije.\n"Umesto da posegne za institutom uvrede i klevete, odnosno povrede časti, pokrenuli su krivičnu odgovornost. To je uspostavljajne verbalnog delikta u društvu na mala vrata, zloupotrebjlavajući institut povrede poslovnog ugleda koji postoji u krivičnom zakonu i koristeći taj institut da se traži uslovna zatvorska kazna", rekao je Pajtić.\n« Vučić: Srbija nastavlja evropski put, garantujem stabilnost DS: Odbijena ostavka Bislimija, prihvaćen Ješićev predlog »\n0 #1 penzioner-1 05-07-2016 11:24\nMa ti si zakon,ti mozes sve. E pa polako ti dolazi kraj i neces biti jedini,imaces dosta drustva.


Četvrtak, 30 Kolovoz 2018 11:39\n“Ako nam ne daju ništa, šta da radimo… Ja ako smijem prognozirati – tako će i biti”, rekao je Vučić.\nOn je, kako prenosi Beta, rekao da je važno da se bori za racionalno i realno rješenje za Kosovo koje će omogućiti da interesi Srbije budu uvaženi.\n“Ako se možemo dogovoriti dobro, ako ne opet dobro”, rekao je Vučić.\nDodao je da će zbog takve situacije biti “sretni” njegovi politički protivnici, jer bi u suprotnom bili “nesretni ako Srbija dobije nešto značajno”.\nVučić je kazao i da je “ponosan” kada vidi kako ga na napadaju ljudi iz Europe i svijeta, i Albanci i Srbi i da je njemu važno da građani znaju što je želio u jednom trenutku i što je mogao da ostvari.\n“Neka cijene ljudi jesam li bio u pravu za 30 i 40 godina, vidjet će te, reći će, onaj Vučić je bio u pravu sve što je govorio”, rekao je predsjednik Srbije.\nUpitan za što je bio u pravu, Vučić je kazao da se to odnosi na činjenicu da osim srpskih i albanskih, postoje i strani interesi i interesi njihovih obavještajnih službi.\nVučić je kazao i da on razumije sve one koji se protive ideji razgraničenja, kao što je to stav nejmačke kancelarke Angele Merkel, ali da ne razumije ljude koji žele da “propadne Vučić, pa makar i propala Srbija”.


Fudbaleri generacije 2008. FK BAK osvojili su treći u Mini Maksi ligi\nAutor : eBelaCrkva Mar 13, 2018\nFudbaleri generacije 2008. FK BAK osvojili su 3. mesto u Mini Maksi ligi. Nakon tri meseca takmičenja u Vršcu i više od 10 odigranih utakmica, savladali su u borbi za 3. mesto ekupu OFK Vršac rezultatom 3:0. Ekipi generacije 2006. nije pošlo za rukom da dođu do medalje, oni su u četvrtfinalnoj utakmici izgubili od vršnjaka OFK Vršac 1:2.\nGeneracija 2006. u FK BAK slovi za najtalentovaniju generaciju, ipak, uspeh i veliko iznenađenje priredila je ekipa 2008. Nakon dodele priznanja, dok su sa ponosom gledali medalje i pehar, jasno se videlo da su dobili dodatnu motivaciju za napredovanje u ovom sportu.\n- Svi smo prijatno iznenadjeni uspehom koji je napravila generacija 2008. koja je zasluženo osvojila treće mesto u ligi. Tokom celog takmičenja, pa tako i u borbi za medalje za ovu generaciju igralo je i nekoliko mladjih drugara koji su se hrabro borili protiv starijih od sebe. Nadam se da će osvojene medalje ovim malim fudbalerima dati dodatnu snagu da nastave sa treniranjem i da još više napreduju. Na žalost, generacija 2006. koja je najtalentovanija generacija naseg kluba, nije uspela da osvoji medalju. Zabeležili su 6 pobeda, 2 poraza i 1 utakmicu sa nerešenim rezultatom uz 29 postignutih i samo 9 primljenih golova, ali je nedostajalo malo sportske sreće, kaže trener Miloš Juga.\nZa ove dve generacije takmičenje je zavrseno, dok će narednog vikenda biti odigrane završne utakmice za jos 3 ekipe, što uliva nadu da će biti još medalja i pehara u vitrinama FK BAK.\nMar 29, 2019 87 Vesti\nMar 29, 2019 47 Vesti


RODA JLS, Radnički 1950 – Sloga, 79:76 – Lige Košarkaškog saveza Srbije\nRODA JLS, Radnički 1950 – Sloga, 79:76\nVukotić Ivica, Čestitam svojim igračima na odličnoj i požrtvovanoj utakmici. Urakmica je bila veoma visokog inteziteta i sa puno borbe i sa jedne i sa druge strane. Momci su se stvarno potrudili i odigrali maksimalno jako, gde sam ja kao trener a verujem i publika uživali u odličnoj utakmici sa puno promene vođstva. Čestitam i igračima Sloge na odličnoj borbi.\nAndrija Bačarević, Čestitam mojim saigračima na pobedi, kao i ekipi Sloge na odličnoj partiji. Iako smo mi promašili dosta šuteva za tri poena za razliku od njih, ali smo isto tako uspeli da damo dosta sigurnih koševa iz reketa i tako nadomestimo promašaje za tri. Veoma napeta utakmica ali uspeli smo da osvojimo neke ničije lopte i da odbranimo domaći teren. Okrećemo se sledećem kolu gde ćemo probati da osiguramo prolazak u play off.\nZoran Petrović, Čestitam ekipi Radničkog na sjajnoj utakmici i pobedi koju su odlučile poslednje sekunde, moglo je da ode i na jednu i na drugu stranu ali bilo koja ekipa da je dobila bilo bi zasluženo. Takođe čestitam mojim igračima na borbi i jakoj igri, ali na žalost ušli smo u problem sa faulovima i to nas je malo poremetilo, ali i sa tim problemima uspeli smo da stignemo dotle da pobednika odlučuje jedna lopta. Idemo dalje spremamo se za sledeću utakmicu kod kuće i sa ovakvom igrom i malo smirenijom glavom uspemo da odbranimo domaćinstvo.\nLuka Spasojević, Čestitam mojim saigračima na borbi. Falilo nam je malo da odnesemo dva boda sa ovog teškog gostovanja, rezultat je bio neizvestan do samog kraja, ali desilo se to da sam izašao malo pred kraj sa 5 ličnih i na žalost nisam mogao da pomognem ekipi da dobijemo utakmicu. Mislim da je publici bilo uživanje gledati kao i nama igračima igrati ovu utakmicu sa puno požrtvovanosti, žara i rezultatske neizvesnosti.\nInoodlasci igrača 27. Februar 2020. godine


U Hrvatskoj može da se osigura i mobilni telefon od pada - Sve o osiguranju\n16. januara 2016.\tVesti 713 Pregleda\nJedan mobilni operater u Hrvatskoj odnedavno je svojim korisnicima počeo da nudi i osiguranje mobilnih telefona i tableta koji se kupuju uz pretplatu na dve godine, piše hrvatski portal www.osiguranje.hr. Aparat se osigurava od mehaničkih oštećenja koja nisu obuhvaćena garancijom od proizvođača. Takve popravke umeju da koštaju poprilično – za skupe telefone i do par stotina evra. Osiguravajuća kuća BNP Paribas Cardif je sa jednim tamošnjim mobilnim operaterom napravila dogovor da osigurava telefone svih njihovih pretplatnika tokom pretplatnog perioda od dve godine, a da premija osiguranja bude oko par evra mesečno i da se plaća kroz račun.\nOsiguranje mobilnih uređaja pokriva osiguranje od slučajnog fizičkog oštećenja ili uništenja, i to za neograničeni broj popravki čiji je ukupan iznos do visine maloprodajne cene uređaja za vreme ugovorne obaveze, kao i za zamenu uređaja u slučaju totalne štete.\nPrethodni tekst Dunav osiguranje isplatilo 1,6 miliona dinara odštete nakon požara u Zemunu\nSledeći tekst Dunav gotovo 100 odsto ažuran u isplati šteta putnog zdravstvenog osiguranja\n3. novembra 2015.\t35,974\n22. oktobra 2015.\t20,418\n10. januara 2016.\t10,126


Hapšenje žene bombaša u Amanu dominira naslovnim stranama u američkoj štampi\nHapšenje žene bombaša u Amanu i njeno priznanje o neuspelom učešću u terorističkom napadu dominira svim naslovnim stranama u današnjoj američkoj štampi.\nMnogi listovi ističu iračko poreklo svih bombaša u tom napadu. Medju unutrašnjim temama nema dominantne pa listovi donose niz različitih izveštaja, od opadanja ugleda velikih farmaceutskih firmi do problema sa prijemom digitalne televizije.\nKako piše Dalas morning njuz, rat rečima izmedju Bele kuće i demokratske opozicije nastavlja se nesmanjenom žestinom. Govoreći u Dalasu, u Teksasu, demokratski senator Džo Bajden rekao je da će istorija oštro suditi predsedniku Bušu zbog propuštenih prilika da ujedini zemlju i svet. S druge strane, piše list, republikanski senatori i drugi funkcioneri branili su Bušovu odluku da udje u rat sa Irakom, rekavši da su mnogi koji ga danas kritikuju podržavali taj rat.\nVeliki proizvodjači lekova beleže pad prodaje zajedno sa padom svog imidža, piše Njujork tajms. Kao rezultat toga, kaže taj list, mnogi su počeli da otpuštaju zaposlene i smanjuju budžete za istraživanja. Istovremeno, nastavlja Njujork tajms, kompanije za zdravstveno osiguranje pokušavaju da ubede osiguranike da se vrate starim, proverenim lekovima umesto što kupuju nove i skuplje.\nList Baltimor san beleži da američki avioprevoznici, u svetlu sve dubljih finansijskih teškoća, nastoje da na neobične načine smanje gubitke, koji bi ove godine mogli da dostignu 10 milijardi dolara. Na primer, kaže list, domaća kompanija ErTran reorganizovala je ukrcavanje putnika u svoje avione kako bi uštedela nekoliko minuta i tako povećala efikasnost. Uz to, podstiče se kupovina karata preko interneta, čekiranje na kioscima na ulazu u aerodrom, pa čak i ukidanje numeracije mesta u avionima.


Svetska premijera: Beogradska filharmonija i LP duo sviraju čuveno delo Majkla Najmana u verziji za dva klavira - Dan u Beogradu\nNaslovna » Izlasci » Muzika » Klasika » Svetska premijera: Beogradska filharmonija i LP duo sviraju čuveno delo Majkla Najmana u verziji za dva klavira\nDuB volonteri 8. juni 2017. Klasika Postavite komentar\nRedovna sezona Filharmonije 2016/17 je pri kraju. Ostala su još samo tri koncerta od kojih će prva dva biti izvedena danas i sutra u Kolarčevoj zadužbini pod dirigentskom palicom Fabrisa Bolona, u izvedbi LP Dua.\nOsim popularne muzike iz filma „Klavir“, orkestar će još izvesti dela Adamsa, Debisija i Skrjabina.\nJedan od najpoznatijih kompozitora današnjice, Majkl Najman, komponovao je muziku za film „Klavir“, na osnovu koje je nastao Koncert za klavir i orkestar. Kroz ovo delo široka publika je razumela minimalizam u muzici čiji je Najman najupečatljiviji predstavnik.\nLP Duo je dugo tragao za verzijom za dva klavira ovog dela koja je u muzičkim krugovima bila u velikoj meri mistifikovana.\n„Godinama smo tragali za njom i taman kada smo odlučili da sami napravimo aranžman, prošle godine je objavljena verzija za dva klavira koju je pisao sam kompozitor. Dobili smo priliku da je baš mi izvedemo, i da svetska premijera bude sa Beogradskom filharmonijom. Majkl Najman nas je nedavno kontaktirao i poželeo veliku sreću u izvođenju ovog dela. Izrazio je žaljenje što se neće biti prisutan na premijeri“, ističu pijanisti Sonja Lončar i Andrija Pavlović.\nBeogradska filharmonija će u okviru ova dva koncerta izvesti „Kratku vožnju u brzoj mašini“ Dž. Adamsa, „Igru“ K. Debisija i „Poemu ekstaze“ A. Skrjabina za čije će izvođenje čak 103 filharmoničara biti na sceni.\nKarte možete kupiti po ceni od 600, 800 i 1000 RSD na biletarnici ili online.\nTagovibeogradska filharmonija izlasci klasika kolarac lp duo majkl najman muzika\nPrethodni Vinski Štab 5.0: Velika Art & Wine proslava\nSledeći Promenadni koncert duvačkih orkestara iz Štetena i Beograda


Rafael da Kruz poslednje pojačanje Veprova - Naslovi.net vesti\nRafael da Kruz poslednje pojačanje Veprova\nDefanzivni bek reprezentacije Brazila, Rafael da Kruz, poslednje je pojačanje Veprova u ovoj sezoni. Ovaj dvadesetpetogodišnjak ima zanimljivu fudbalsku biografiju i nema sumnje da će biti pravo osveženje za odbranu šampiona Srbije. „Nakon što je moj tim zbog nekih problema izbačen iz Turske lige,... »\nAmeričkim fudbalom počeo je da se bavi kao četrnaestogodišnjak, a proboj ka vrhu doživeo je tokom petogodišnjeg igranja za Corinthians Steamrollerse, tokom kog je dva puta bio šampion zemlje, postao reprezentativac Brazila i... »\nDefanzivni bek reprezentacije Brazila, Rafael da Kruz, poslednje je pojačanje Veprova u ovoj sezoni. Ovaj dvadesetpetogodišnjak ima zanimljivu fudbalsku biografiju i nema sumnje da će biti pravo osveženje za odbranu šampiona Srbije. Američkim fudbalom počeo je da se bavi kao četrnaestogodišnjak, a... »


SDA Sandžaka čestitala Skupštini i građanima Kosova usvajanje Rezolucije o genocidu u Srebrenici – SNEWS\nSDA Sandžaka čestitala Skupštini i građanima Kosova usvajanje Rezolucije o genocidu u Srebrenici\nBy SNews 7. Jula 2021. 241\n“Stranka demokratske akcije Sandžaka kao parlamentarna opoziciona stranka u Skupštini Republike Srbije čestita Skupštini Republike Kosovo na usvajanju Rezolucije o genocidu u Srebrenici”, saopšteno je danas na sajtu ove stranke.\nSDA Sandžaka koja više od tri decenije kroz institucije sistema predstavlja i zastupa interese građana Sandžaka u Republici Srbiji, dalje se navodi, izražava zahvalnost i poštovanje na usvajanju Rezoluciju o genocidu u Srebrenici.\n“Usvajanje Rezolucije o genocidu u Srebrenici, Skupština Republike Kosovo je zvanično izrazila solidarnost sa žrtvama ovog najvišeg monstruoznog zločina u Evropi nakon Drugog svjetskog rata, koji su izvršile srpske oružane snage”, kazali su iz SDA Sandžaka.\nKako se naglašava, u isto vrijeme Republika Kosovo je poslala poruku da se zločin genocida mora najstrožije kazniti, te da mjere koje slijede moraju biti efikasne, a teritorijalna osvajanja, kako navode, etničkim čišćenjem proglasiti ništavnim.\n“Usvajanje ove Rezolucije je veliki doprinos pravednom rješavanju jugoslovenske krize, što je preduslov za trajan mir, sigurnost i saradnju na Balkanu”, zaključuju u svom saopštenju iz SDA Sandžaka.\nPodsjećamo, ranije danas Skupština Kosova je usvojila Rezoluciju o osudi genocida u Srebrenici, za koju je glasalo 89 poslanika, dok nije bilo uzdržanih i glasova protiv.\nTagovi: Genocid u Srebrenici Skupština Kosova usvojena rezolucija o osudi genocida u Srebrenici\nPoziv novopazarskim privrednicima da konkurišu za nadoknadu kamate na kredite


Pet srpskih košarkaša nastupa za klubove u najjačoj ligi sveta, a u noći između četvrtka i petka po srednjeevropskom vremenu na NBA parkete su izašli Minesota Timbervulvsi čiji je član Nemanja Bjelica i Detroit Pistonsi u čijem je taboru Boban Marjanović.\nNemanja Bjelica u duelu sa Krisom Midltonom iz Milvokija\nNi jedan ni drugi klub nisu ostvarili pobede, a od naših reprezentativaca pritom je igrao samo Bjelica.\nOn je u svom trećem nastupu posle jednomesečne pauze zbog povrede noge nastupio sedam minuta u porazu Minesote u Milvokiju (102:96), ali za sedam minuta nije uspeo da ostvari neki pozitivan statistički učinak, pa je ostalo zabeleženo da je imao dve izgubljene lopte.\nTrener Tim Tibodo krajem decembra "na kašičicu" koristi bivšeg MVP-a Evrolige, što i ne čudi imajući u vidu njegovu dugu pauzu, pa nema sumnje da kako sezona bude odmicala - i Bjelica će dobijati veći šansu da pokaže sav svoj raskošan talenat. Istini za volju, Tibodou i Timbervulvsima bi se više isplatilo da srpskog reprezentativca ne šalju na parket da, odmah posle povrede, čuvaju najagilnije suparničke igrače (otuda i Nemanjine muke sa prodorima Janisa Adetokumboa u Milvokiju), ali... Da ne izigravamo sada NBA trenere, verovatno će i Tibodo uvideti da to baš nije bilo najbolje rešenje.\nŠto se meča između Baksa i Timbervulsa tiče, Bledso sa 26 i Adetokumbo sa 22 poena predvodili su Milvoki do pomenute pobede, a u Minesoti su se istakli Tauns sa 22, Vigins sa 21 i Batler sa 20 poena.\nBoban Marjanović, odlukom trenera Stena van Gandija, nije nastupio u Orlandu, gde je domaća ekipa Medžika savladala Bobijeve Pistonse sa 102:89. Krah gostiju je nastupio u poslednjoj deonici (25:16), u kojoj upravo srpski centar najčešće dobija priliku da zaigra, ali se to ovoga puta nije desilo.\nPejton sa 19 i Furnije sa 17 su predvodili Orlando do neočekivane pobede (domaćin je imao samo 11 trijumfa u dosadašnjem delu sezone, Pistonsi 19), a Heris sa 21 i Smit sa 18 su bili najefikasniji kod Detroita, u čijim eredovima je startni centar Andre Dramond pored 17 poena ostvario i 18 skokova, pet asistencija i tri blokade.\nNajzanimljivije je bilo u Hjustonu, gde su se, istina bez nekih svojih zvezda, odsutnih zbog povreda, sastale "rakete" i "kelti" iz Bostona. Trijumf je pripao gostima, koji su gubili sa 26 poena razlike a na kraju pobedili sa 98:99, posle pogotka Ala Horforda u samoj završnici.\nIpak, junaka je bilo više. Najpre Kajri Irving, koji je ubacio 26 poena za Seltikse, zatim klinac Džejson Tejtum, NBA početnik koji je nastavio sa sjajnim izdanjima, ovoga puta ubacivši 19 poena, te Markus Smart koji nijedan od svojih 13 poena nije dao u završnici, ali je imao dva ključna poteza kada se meč odlučivao. Prvo je iznudio ofanzivni faul Džejmsa Hardena na 7,3 sekundi pre kraja, a onda je na drugoj strani terena upravo on asistirao Horfordu za pomenuti koš.\nU domaćoj ekipi, Harden je po običaju bio najefikasniji, ovoga puta sa 34 poena, uz 10 asistencije, a Gordon je postigao deset poena manje.\nOrlando (12-24) - Detroit (19-15) 102:89\nMilvoki (18-15) - Minesota (22-14) 102:96\nBoston (29-10) - Hjuston (25-8) 99:98\nSan Antonio (25-11) - Njujork (17-18) 119:107\nPortland (18-16) - Filadelfija (15-19) 114:110


Malina sve traženija - Užicka Republika Press\nMalina sve traženija\nKompanije iz Nemačke, Austrije i Holandije zainteresovane su za uvoz voća i povrća iz Srbije, naročito malina i kupina, rečeno je na sastanku u Privrednoj komori Srbije. Susret srpskih kompanija sa uvoznicima i trgovcima voćem i povrćem iz Nemačke, Austrije i Holandije organizovala je PKS i USAID.\nGoran Damovski iz USAID regionalnog projekta za privredni razvoj rekao je da ta organizacija sarađuje sa kompanijama iz poljoprivrednog sektora u Srbiji, odnosno sa proizvođačima voća i povrća i da im pomaže da uspostave veze sa tržištem EU, prošire kapacitete i nađu partnere.\n“Saradnjom sa PKS doveli smo pet velikih kupaca iz Nemačke, Holandije i Austrije, koji uvoze iz celog sveta, a nisu bile prisutne u regionu ili su bile vrlo malo”, rekao je on.\nSastanak je, kako navodi, organizovan sa srpskim kompanijama koje su spreman za izvoz, imaju dovoljan kapacitet i standarde potrebne za izvoz na tržište EU.\n“Srpske firme mogu da ponude ono što se traži na nemačkom tržištu, uključujući kupine i maline, ali i druge proizvode i siguran sam da će biti dogovoreno nekoliko dobrih izvoznih ugovora”, dodao je Damovski.\nSavetnik predsednika PKS Veljko Jovanović je izjavio da postoji veliki potencijal za izvoz voća i povrća iz Srbije, što se već vidi kroz saradnju sa nekim tržištima, kao što je Rusija.\n“Srpska malina ima najveći kapacitet i izvoz tog proizvoda se povećava, tako da to treba da iskoristimo”, rekao je Jovanović i kao probleme firmi u izvozu istakao organizaciju, kapacitet i kontinuitet isporuke.\nNaveo je da PKS puža podršku ovim firmama i istakao da je važno da kompanije imaju informacije o tržištu na koje žele da izvoze.


Amerikanci u dilemi: Bezbednost ili privatnost\nTehnološki gigant Epl našao se u teškoj situaciji odbijajući naredbe vlade SAD da otključa zaštićeni softver kako bi Federalni istražni biro mogao da nastavi istragu nedavnog terorističkog napada.\nNadležni iz kompanije Epl pozvali su javnost da se izjasni o ovom slučaju. To je izazvalo dilemu kod mnogih Amerikanaca, koji su se suočili sa pitanjem šta im je važnije – privatnost ili nacionalna bezbednost.\nPošto je Federalni istražni biro zatražio od Epla da otključa šifrovani softver za ajfon dvoje džihadista, koji su ubili 14 ljudi u decembru u Kaliforniji, tehnološka kompanija je poslala otvoreno pismo svojim korisnicima zahtevajući od njih da protestuju protiv vladinog naloga, koji – kako se navodi - izlazi iz okvira vladinih ovlašćenja I predstavlja presedan sa moguće “uznemirujućim” implikacijama po privatnost građana.\nKorisnici su različito reagovali - “To će vladi dati pravo da uđu u svačiji telefon", rekala je jedna žena, dok druga smatra da "ako je za istragu, onda je opravdano”.\nBela kuća je u sredu potvrdila da je istraga o terorističkom aktu prioritet, ali da se privatnost građana neće narušiti.\n"Ne traže od Epla da rekonstruiše dizajn svog proizvoda ili da napravi skriveni ulaz u neki od svojih proizvoda. Oni jednostavno traže nešto što će uticati samo na taj jedan uređaj", istakao je portparol Bele kuće, Džoš Ernest.\nOvaj slučaj međutim baca svetlo na rastući problem za pripadnike policije, pogotovo u velikim gradovima, koji su na meti terorista, poput Njujorka.\n"Svi poštujemo ustavna prava. Svi razumemo osetljivost povodom privatnosti. Ali na kraju, ove kompanije, htele one to ili ne, na žalost olakšavaju teroristima da sprovode svoje dijabolične radnje. To mora da se zaustavi. Poenta je da moraju da stave javni interes ispred motiva za zaradu i da moraju da sarađuju sa policijom", poručio je gradonačelnik Njujorka, Bil De Blazio.\nIzvršni direktor Epla, Tim Kuk ne slaže se sa tim, a sa njim se slažu neki stručnjaci.\n"Ironija je u tome što se od Epla traži da napravi proizvod za hakovanje, koje će da obavi FBI. Ali ako bezbednost FBI-a nije ništa bolja od federalne agencije za personalna pitanja, ili od poreske službe, onda bi neko iz Kine ili Severne Koreje npr. mogao da ih hakuje, i dođe do softvera pomoću kojeg će da dođe do svih informacija koje vlada poseduje", objašnjava advokat Set Berenzvajg.\nTeroristi širom sveta se oslanjaju na sve sofisticiranije softvere, pomoću kojih se sve uspešnije skrivaju. O tom problemu ne može da raspravlja u pojedinačnim slučajevima smatra senator iz Njujorka, demokrata Čak Šumer.\n"Treba nam rešenje koje štiti pravo na privatnost, a u isto vreme daje policiji neophodne alatke", kaže Šumer.\nU sudskom nalogu izdatom u utorak, od Epla se traži da onesposobi postojeće bezbednosne mere, koje brišu čitav sadržaj telefona ukoliko se 10 puta zaredom ukuca pogrešna lozinka, kako bi inspektori mogli da uđu u telefon terorista.\nKompanija Epl bi trebalo da odgovori na sudski zahtev do ponedeljka, a čuju se i predviđanja da bi nevezano za ishod, ovaj slučaj mogao da završi pred sudijama Vrhovnog suda.


Lavrov: Zapad da pusti Kijev na miru\nRuski šef diplomatije Sergej Lavrov optužio je EU da pokušava da uspostavi "interesnu sferu" pritiskom na Ukrajinu da se približi Uniji i time udalji od Rusije.\nLavrov je je na zajedničkoj konferenciji za štampu sa nemačkim kolegom Frank-Valterom Štajnmajerom takođe upozorio Zapad da se ne meša u krizu u Ukrajini, dodavši da narodu te zemlje mora biti dozvoljeno da sami reše svoje probleme, preneo je Rojters.\n"Verujem da bi Ukrajinci sami trebalo da nađu izlaz iz političke krize. Očekujemo i da se svi drugi ukrajinski partneri drže tog principa", rekao je ruski šef diplomatije posle razgovora sa Štajnmajerom.\nLavrov je dodao kako je sa nemačkim kolegom danas razgovarao o više tema, između ostalog o Ukrajini, kao i da Rusija i Nemačka zajedno pozivaju Ukrajince da sami reše svoju političku krizu.\nUkrajina se već gotovo tri meseca nalazi u dubokoj političkoj krizi, uz gotovo svakodnevne proteste opozicije, nakon što je predsednik Viktor Janukovič u novembru odlučio da odustane od priprema za potpisivanje Sporazuma o pridruživanju Evropskoj uniji.


Đaci u Srbji troše poslednje dane letnjeg raspusta - još dve nedelje ostalo je do prvog septembra i početka nove školske godine. Ovog puta, ona bi trebalo da počne bez štrajkova ali, za radnike u prosveti, sa čitavim nizom nerešenih problema. Sindikatima je ovih dana u fokusu pitanje tehnoloških viškova.\nPrvi dan škole za sve đake u Srbiji počeće 1. septembra. Predsednica Unije sindikata prosvetnih radnika Srbije Jasna Janković kaže da štrajka neće biti, ali da će pred njen početak održati prostest upozerenja.\n“Prvog septembra, najverovatnije kako sada stvari stoje, štrajka neće biti, a ne možda zato što nema razloga, jer ih ima sigurno, već zato što će mo mi kako prostojni ljudi Vladi dati 100 dana, pa i ovom ministru”, objasnila je Janković.\nProsvetari dodaju da školska godina ipak neće početi regularno. Navode da se zakasnilo sa raspodelom tehnoloških viškova i da se još ne zna kako će biti formirana odeljenja.\n“Za sve one koji rade u školi veliki problem, jer čim ima manje odeljenja ima manje časova, manje norme, manjih fondova, manje plate, tako da tehnoloških viškova, boga mi, ove godine može da bude više nego prošle”, strahuje Janković.\nOko 10.000 prosvetara trenutno je tehnolški višak u Srbiji. Ministar prosvete Mladen Šarčević kaže da niko neće ostati bez posla i da će svi prosvetari biti raspoređeni u školima gde ima mesta.\n“Ja sam bio tri puta tehnološki višak u svojoj karijeri, tako da je privilegija njima da neće ostati, meni je žao mladih kolega koje završavaju studije koji nemaju šansu da uđu na tu listu, znači nema konkursa, to je nešto što je strašan problem”, kaže ministar.\nKako bi se problemi rešili, svim školskim upravama će 22. avgusta biće dostavljena korigovana Uputstva za raspodelu tehnoloških viškova.\nČlan Unije sindikata prosvetnih radnika Srbije Dobrivoje Marjanović kaže da zakonska regulativa nije promenjena. “Kolektivni ugovor i zakon prepoznaju proces preuzimanja i rešavanja tehnološkog viška, tako da tu ne očekujemo probleme. Očekujemo probleme samo ako se izigravaju kolektivni ugovori i zakon”, kaže Marjanović.\nPredsednici sidikata podsećaju i da im još nije uplaćena razlika od oko 4.000 dinara za platu od juna 2015. godine, što je bilo dogovoreno u pregovorima prethodnog ministra Srđana Verbića i sindikata.


FESTIVAL MONODRAME I PANTOMIME U "SKRAĆENOM" IZDANjU: Sutra na sceni pozorišta lutaka "Pinokio" u Beogradu | Novosti.RS\nFESTIVAL MONODRAME I PANTOMIME U SKRAĆENOM IZDANjU: Sutra na sceni pozorišta lutaka Pinokio u Beogradu\nsreda, 16. 09. 2020. u 16:54\nFESTIVAL monodrame i pantomime, četrdeset peti po redu, održaće se od 17.do 19. septembra u Pozorištu lutaka "Pinokio", na sceni nekadašnjeg bioskopa "Jugoslavija".\nOve godine zbog poznatih okolnosti neće biti takmičaskog karaktera, a iz programa izostaće i pantomimičarske predstave. Po izboru selektora Predraga Miletića festivalsku "vatru" održaće dve predstave višestrukih pobednika ove pozorišne fešte.\nNa repertoaru su kabaretska monodrama Zijaha Sokolovića pod nazivom "Međuigre 0-24" koja otvara manifestaciju, sledećeg dana je promocija knjige "Antologija biografske drame" Radomira Putnika, a zavesu spušta monodrama "Lina od kamena tvrđa" u izvođenju Vesne Stanković.\nFestival se organizuje uz podršku GO Zemun, Ministrastva kulture i informisanja i Ministarstva spoljnih poslova – Uprave za saradnju s dijasporom i Srbima u region.\npetak, 11. 09. 2020. u 13:43\nutorak, 15. 09. 2020. u 14:41\nponedeljak, 14. 09. 2020. u 15:56\npozorište lutaka Festival monodrame i pantomime Pozorište lutaka Pinokio Pozorište Pinokio


Montenegro Erlajns bilježi porast prevoza putnika | Ekonomist\nby Redakcija - 17/07/2018 0\nNacionalna aviokompanija Montenegro Erlajns je u prvoj polovini tekućeg mjeseca prevezla 46.013 putnika, što je za 6.116 putnika ili 15,33 odsto više u odnosu na isti period prošle godine, saopšteno je iz kompanije.\n– Samo u redovnom saobraćaju, gdje MA leti ka 15 destinacija prevezeno je 39.446 putnika, što je za 3.777 putnika ili 11 odsto više u odnosu na isti period prošle godine. Čarter saobraćaj bilježi porast od skoro 43 odsto u odnosu na isti period prošle godine, pa je MA za 15 dana jula u toj kategoriji prevezao 3.118 putnika. U code share saobraćaju je prevezeno 3.449 putnika – navode iz MA, dodajući da posebno ističu rezultat postignut tokom praznika, Dana državnosti 13. jula.\n– Od 13. do 15.jula, MA je prevezao ukupno 10.148 putnika u sve tri kategorije saobraćaja. Od čega je 8.815 putnika prevezeno u redovnom saobraćaju, gdje je procenat popunjenosti putničke kabine iznosio 81 odsto – piše u saopštenju.\nNavode da je kompanija i u julu, kao i prethodnih mjeseci nastavila pozitivan trenda rasta broja putnika u sve tri kategorije saobraćaja.\n– Tako da nam to daje pravo na očekivanje da će se taj trend nastaviti i u periodu koji nam slijedi, uprkos jakoj konkurenciji. MA planira da u toku ove ljetnje sezone, od 01. juna do 30. septembra, preveze više od 350.000 putnika – zaključuje se u saopštenju.\nIstraživanje: Tviteraši ujutro analitični, uveče emotivni


Reperezentativac Srbije u rvanju Mate Nemeš plasirao se u finale Evropskog prvenstva u rvanju grčko-rimskim stilom u Varšavi, u kategoriji do 67 kilograma.\nKako je saopšteno, Nemeš je sjajno rvao u kvalifikacionim borbama i protvnicima do polufinala nije prepustio nijedan poen.\nU osmini finala savladao je Azerbejdžanca Rustamova 6:0, da bi jo ubedljiviji bio u četvrfinalu protiv Italijana Kabaloeva 9:0.\nKrenuo je i u polufinalu Nemeš silovito, poveo je protiv Turčina Firata 3:0, a do kraja je viđena prava drama.\nFirat je uspeo da izjednači, ali je Nemeš odbranio stečeno vođstvo i obezbedio je mesto u finalu jer je do tri boda stigao iz jednog poteza.\nProtivnik Nemešu u finalu u nedelju biće Mateu Bernatek iz Poljske.


RTS :: Za šest meseci mere za 7.500 nasilnika\nDruštvo Za šest meseci mere za 7.500 nasilnika\nčetvrtak, 14. dec 2017, 12:42 -> 19:48\nU prvih šest meseci primene Zakona o sprečavanju nasilja u porodici hitne mere su izrečene u blizu oko 7.500 slučajeva, izrađeno je više od 4.000 individualnh planova za štitu žrtve, a razmatrano je ukupno više od 20.000 slučajeva nasilja među kojima su i prijave od pre 1. juna.\nTo znači da je u 7.500 slučajeva nasilnik bio udaljen iz stana ili mu je izrečena zabrana prilaska žrtvi na period od 30 dana, kaže ministarka pravde Nela Kuburović.\n"Pored toga, kooridinacione grupe izradile su više od 4.000 individualnih planova kojima se utvrđuje koje sve konkretne mere treba preduzeti konkretno kako bi se određenoj žrtvi pomoglo", dodaje ministarka.\nUkazala je na to da je tokom prvih šest meseci primene zakona razmatrano više od 20.000 slučajeva nasilja jer su nadležni organi postupali i po Uputstvu saveta za borbu protiv nasilja koji je formirala Vlada Srbije.\nNaglasila je da ovi podaci pokazuju da se zakon efikasno primenjuje i ima preventivno delovanje, što je i bio cilj njegovog donošenja.\n"Podaci pokazuju da i postoji sinergija svih organa koji treba da primenjuju zakon da koordinirano rade i utvrđuju koje sve mere treba preduzeti konkretno kako bi se određenoj žrtvi pomoglo", naglasila je ministarka.\n(četvrtak, 14. dec 2017, 16:34) - Rade anonymous [neregistrovani]\nDa čovek ne poveruje.Nasilnici udaljeni iz stana i zabranjeno im 30 dana da prilaze žrtvi.Nije čudo što ovoliko ubistava zadnjih godina ima u Srbiji.Zamislimo neko prebije suprugu ili dete i on je nasilnik koji ne ide na sud i u zatvor da tamo iskaja grehe i dovede sebe u redu i za život u društvu.Zašto je nasilnik?Da li se drogira ili je akloholičar ili nešto treće.Nije bitno 30 dana sankcija da apstinira od maltretiranja.Strašno koji sistem.


Jačanje saradnje AP Vojvodine i Gornje Austrije - Skupština Autonomne Pokrajine Vojvodine\nPredsednik Skupštine AP Vojvodine Ištvan Pastor, osvrćući se na predhodne susrete delegacija, ocenio je da Gornja Austrija ima velika dostignuća u oblasti ekologije, ekonomije, privrede i tehnološkog razvoja, te da protokol o saradnji dve regije daje okvir za sticanje novih znanja, kao i u uključivanje u projekte koje realizuje ova prijateljska i partnerska regija.\nOn je dodao da je, s obzirom na trenutno predsedavanje Austrije Evropskom unijom, veoma značajna podrška ove zemlje daljim evropskim integracijama Republike Srbije i dodao da smatra da je Srbija napravila veliki iskorak u približavanju EU, te da je spremna da se proces evropskih integracija odvija mnogo brže nego što je to do sada slučaj.\n„AP Vojvodina takođe daje veliki doprinos ovom procesu. Imajući u vidu da na ovoj teritoriji živi više od 26 nacionalnih zajednica, mi smo kroz manjinski akcioni plan, koji je obuhvćen Poglavnjem 23, jasno definisali na koji način treba da se urede određena pitanja u cilju očuvanja nacionalnih identiteta“, rekao je Pastor i dodao da su upotreba jezika i pisma, kultura, obrazovanje i informisanje četiri stuba očuvanja nacionalnog identiteta.\nNa inicijativu predsednika Pastora dogovoreni su i konkretni pravci buduće saradnje, a to su saradnja skupštinskih odbora za privredu, pomoć pri uvođenju e-parlamenta s obzirom na to da se Skupština AP Vojvodine već nalazi u ovom procesu i ima nameru da napravi značajan iskorak u ovoj oblasti, kao i saradnja u oblasti ekologije i alternativnih izvora energije.\nPredsednik Parlamenta Gornje Austrije Viktor Zigl istakao je da dve regije ne povezuje samo zajednička istorija nego i Dunav koji pruža velike mogućnosti saradnje, te je pored saradnje u oblasti plovnog saobraćaja predložio i konkretnu saradnju luka u Novom Sadu i Lincu.\nOsvrćući se na ulogu regiona u procesu evropskih integracija, Zigl je naglasio da oni nemaju direktan uticaj na proces odlučivanja, ali da njihova bliska sardnja svakako utiče na saradnju država u cilju što uspešnijih pregovora u ovoj oblasti.\nPored predsednika Pastora, sa gostima iz Gornje Austrije razgovarali su i potpredsednici Skupštine AP Vojvodine Snežana Sedlar, Aleksandra Đanković, Dušan Jakovljev, Miroslav Vasin i Ivan Stijepović, kao i šefovi poslaničkih grupa u Skupštini AP Vojvodine.\nDelegacija Gornje Austrije boravi u dvodnevnoj zvaničnoj poseti AP Vojvodini i učesvuje i na tematskoj sednici pokrajinskog parlamenta na kojima sa pokrajinskim poslanicima razgovaraju o nadležnostima i svojim iskustvima u oblasti regionalne politike ekonomske i socijalne kohezije.


Lebane: Najveći problemi u mesnim zajednicama infrastruktura - JUGPRESS\nLebane: Najveći problemi u mesnim zajednicama infrastruktura\nMesne zajednice se generalno najviše susreću sa problemima infrastrukture i njihovi zahtevi i za budžet za 2022. godinu su mahom usmereni u tom pravcu kaže predsednik opštine Lebane Ivan Bogdanović.\nU ovoj opštini su predstavnici mesnih zajednica dostavili svoje predloge na šta u njihovim sredinama treba da se troši novac iz budžeta a, prema rečima Bogdanovića, taj postupak se sprovodi još od avgusta, prema uputstvu Ministarstva finansija.\n„Mesne zajednice se generalno najviše susreću sa problemima infrastrukture i njihovi zahtevi su mahom usmereni u tom pravcu. Mi se trudimo da dosta tih stvari predvidimo budžetom i da ih rešimo. Dosta toga zavisi i od toga da li radovi idu u toku jedne godine ili se radi o višegodišnjim investicijama, odnosno projektima koji treba da se realizuju u nekoliko godina“, objašnjava predsednik opštine.\n„Mi smo dosta toga uradili u tekućoj godini, asfaltirano je 12 ulica, a to se nije dogodilo unazad ko zna koliko godina“ kaže predsednik Skupštine opštine Lebane Boban Pejić i dodaje da su u planu radovi u još tri ulice.\n„To su bili predlozi članova mesnih zajednica, zato je veoma bitno da oni svoje predloge daju na vreme kako bi imali vremena da odradimo pripreme, projekte, građevinske dozvole…“, dodaje Pejić.


Vučić sa Ramom i Zaevim na konferenciji Mali Šengen\n31.10.2020 | Info\nPredsednik Republike Srbije Aleksandar Vučić učestvovao je na sastanku koji je održan putem video-linka sa premijerom Republike Albanije Edijem Ramom i premijerom Republike Severne Makedonije Zoranom Zaevim.\nOvim sastankom je obnovljena inicijativa za unapređenje regionalne saradnje koja je pokrenuta prošle godine, prenela je Služba za saradnju sa medijima predsednika Republike.\nKonstatovano je da je inicijativa u potpunosti u skladu sa Berlinskim procesom, te da predstavlja dobru osnovu za predstojeći Samit lidera Zapadnog Balkana koji će biti održan u Sofiji.\nAktivnosti inicijative za unapređenje regionalne saradnje bile su odložene zbog pandemije KOVID-19, kao i zbog izbora održanih u Severnoj Makedoniji i Srbiji. Trojica lidera su se saglasili da je ova kriza dodatno naglasila potrebu za intenziviranjem saradnje i regionalnim ekonomskim povezivanjem.\nLideri Srbije, Albanije i Severne Makedonije su posebno istakli da je od izuzetne važnosti za zapadnobalkansku šestorku da se dodatno angažuje na unapređenju regionalne saradnje, te su stoga uputili poziv Prištini da se pridruži ovoj inicijativi.\nPoziv je usledio nakon utvrđivanja okvira koji je definisan u Vašingtonu u septembru ove godine između predsednika Srbije, Aleksandra Vučića i premijera privremenih institucija samouprave u Prištini, Avdulaha Hotija.\nPredsednik Vučić i premijeri Rama i Zaev dogovorili su se i da formiraju stalnu radnu grupu koja će uključivati zvanične predstavnike vlada svake od zemalja učesnica, u cilju ubrzanja procesa potpisivanja i sprovođenja dogovorenih aktivnosti u okviru inicijative za unapređenje regionalne saradnje.\nUčesnici sastanka su se saglasili da ova inicijativa može da se iskoristi i za identifikovanje zajedničkih infrastrukturnih projekata usmerenih na razvoj regiona, a u skladu sa Ekonomsko-investicionim paketom EU za zemlje Zapadnog Balkana.\nTrojica lidera su izrazili nadu da će i Vlade Crne Gore i Bosne i Hercegovine uskoro moći da se pridruže ovoj inicijativi, čime bi se ostvarila bolja ekonomska saradnja između svih država regiona što bi rezultiralo povećanjem sloboda, trgovinske razmene i boljeg životnog standarda za sve ljude u regionu.\nU Republici Srpskoj zaražene još 383 osobe, 28 preminulh\nNa repertoaru Cineplexx-a Niš aktuelni filmovi i balet „Krcko Oraščić“\nFilipovski: Čeka nas baš veliki izazov, Jaramaz spreman\nU Vranju 108 novozaraženih korona virusom


SEEbiz.eu / RS / Prvi čarter let sa banjalučkog aerodroma za Antaliju\nAerodrom Banja Luka KonTiki Travel\nDatum objave: 20.06.2018. - 08:36:13\nRiječ je o prvom od ukupno osam letova, koliko se planira za ovu ljetnu sezonu, a posljednji let planiran je 11. septembra.\n"Leti se punim kapacitetom i 150 putnika dočekaće naši predstavnici i vodiči, koji se nalaze u Antaliji", rekla je za RTRS Irena Stupar, direktorica banjalučke agencije KonTiki Travel.\nIz Aerodroma najavljuju da je ovo samo jedan od noviteta kada su čarter letovi u pitanju.\nZa jesen je planiran start RyanAir sa banjalučkog aerodroma, a kako je Nezavisnim novinama rekao Robin Kili, direktor komunikacija te aviokompanije\nočekuje da će od naredne godine ovaj prijevoznik prevesti 100.000 putnika..\nKako je rekao, na osnovu velikog interesovanja za letove, RyanAir je otvoren za uvođenje novih linija iz Banjaluke, međutim nije želio u ovom trenutku govoriti o potencijalnim destinacijama.


U toku trilateralni sastanak Mogerini s Vučićem i Tačijem\nBeta 23. marta 2018. 22:15\nU Briselu je u toku trojni sastanak izmedju visoke predstavnice EU Federike Mogerini i predsednika Srbije i Kosova Aleksandra Vučića i Hašima Tačija, prenosi Radio-televizija Srbije.\nPrethodno se Mogerini odvojeno sastala sa Vučićem i Tačijem u trećem susretu u ovom formatu u okviru dijaloga Beograda i Prištine uz posredovanje EU, a prvom ove godine.\nNakon odvojenih sastanaka Federike Mogerini sa Vučićem i Tačijem, u toku je trilateralni sastanak.\nPre sastanka sa Federikom Mogerini Vučić je održao kratak sastanak sa direktorkom za Zapadni Balkan u sedištu Evropske službe za spoljne poslove (EEAS) Angelinom Ajnhorst. Tom sastanku prisustvovao je i kosovski predsednik Hašim Tači.\nPortparolka Evropske komisije Maja Kocijančić rekla je da se očekuje da će se razgovarati o noramizaciji odnosa izmedju Srbije i Kosova kao i o primeni dogovora koji su već postignuti u dijalogu ali još nisu sprovedeni.\nLinta: Novim optužnicama žele da legalizuju etničko čišćenje


2010 јун | Eduka plus\nARHIVA | jun, 2010\nTags: investicije, privredna saradnja, telekomunicaje\tSaradnja Srbije i Južne Koreje u informacionim tehnologijama\nPoslato na 30 jun 2010 od admin\nSrbija i Južna Koreja potpisale su danas sporazum o saradnji u oblasti informaciono-komunikacionih tehnologija, kojim se uspostavlja okvir za saradnju dve države u toj oblasti.\nSporazum su potpisali ministarka za telekomunikacije i informatičko društvo Srbije Jasna Matić i direktor Korejske komunikacione komisije, najvišeg državnog tela Južne Koreje zaduženog za telekomunikacije, Se Jong Čoi, saopštilo je srpsko ministarstvo.\nSaradnja će se odnositi na regulativu u oblasti telekomunikacija, razvoj širokopojasnog pristupa Internetu, prelazak sa analognog na digitalno emitovanje radio i TV-programa, upravljanje radio-frekvencijskim spektrom, razvoj ljudskih resursa, informacionu bezbednost.\nU narednih nekoliko nedelja, na osnovu potpisanog sporazuma, krenuće se u preciznije definisanje zajedničkih projekata.\nNa osnovu potpisanog sporazuma dve zemlje će nastojati da unaprede saradnju poslovnih sektora, istraživačkih i obrazovanih institucija i vladinih tela i agencija koja se bave telekomunikacijama i informacionim društvom.\nČoi je naglasio da su fokus na znanje i ulaganje u obrazovanje značajno doprineli uspešnom razvoju Južne Koreje.\nJasna Matić je istakla da je ovo, nakon sporazuma potpisanih sa Evropskom unijom, jedan od najvažnijih sporazuma koje je Ministarstvo za telekomunikacije i informatičko društvo Srbije do sada potpisalo.\nCvetković pozvao južnokorejske privrednike da ulažu u Srbiji\nPremijer Srbije Mirko Cvetković razgovarao je danas u Seulu s južnokorejskim privrednicima o mogućnostima ulaganja u Srbiju i posetio korporaciju Samsung Electronics.\nCvetković je o mogućnostima ulaganja u Srbiju razgovarao s predstavnicima četiri najvažnije ekonomske asocijacije u Koreji,a to su Federacija korejske industrije, Korejska komore za trgovinu i industriju, Korejska međunarodna trgovinska asocijacija i Korejska asocijacija malog i srednjeg biznisa.\nPremijer je prilikom posete Samsungu predstavio ekonomsku situaciju i potencijale Srbije i pozvao poslovodstvo te korporacije da ulaže u Srbiju.\nTags: investicije, poslovna saradnja, Privredna komora Austrije\tTadić sa austrijskim zvaničnicima o poslovnoj saradnji\nPredsednik Srbije Boris Tadić razgovarao danas u Beču sa austrijskim kancelarom Vernerom Fajmanom i predsednikom Privredne komore Austrije Kristofom Lajtlom o ekonomskoj i poslovnoj saradnji dve zemlje, evropskoj perspektivi Srbije i borbi protiv organizovanog kriminala i korupcije.\n„Austrija je kroz reči njenog premijera još jednom iskazala da je Srbija dobrodošla u EU, kao i da želi ispunjavanje osnovnih uslova kada je reč o procesu evropske integracije Srbije. Austrija nam pruža punu i iskrenu podršku na putu ka EU“, rekao je Tadić novinarima posle razgovora s Fajmanom.\nTadić je posle razgovora s predsednikom austrijske Privredne komore rekao da je to bila odlična prilika da se razmotre nove investicije austrijskih kompanija koje posluju u Srbiji.\nPrema njegovim rečima, razgovorima su prisustvovali i predstavnici svih austrijskih kompanija zainteresovanih za nove investicije u Srbiji, kao i onih koje već godinama rade u njoj i nameravaju da prošire poslovanje.\nSrpski predsednik je dodao da su mu predstavnici nekih kompanija preneli i svoje primedbe koje se tiču administrativnih procedura u Srbiji, koje ih ponekad usporavaju, pogotovu sad u uslovima krize, i dodao da će te primedbe preneti predsedniku vlade, koji će u skladu sa svojim nadležnostima reagovati.\n„S druge strane, austrijske firme koje su zadovoljne, a većina od 300 kompanija koje posluju u Srbiji su zadovoljne, nema nameru da se povuče iz naše zemlje, u kojoj stabilno posluju“, naveo je Tadić.\nOn je rekao da je austrijskim građevinskim kompanijama zainteresovanim za učešće na tržištu Srbije izložio planove Beograda da 2011. završi koridor prema Mađarskoj, do kraja 2012. koridor prema Bugarskoj, 2013. prema Makedoniji, a 2015. prema Crnoj Gori i BiH. „To znači da ćemo u narednih pet godina biti povezani autoputevima s državama u regionu, što je važno i za Srbiju i za Austriju“, poručio je Tadić.\nTags: inzenjeri, konkurs, Panasonic\tDinkić: Panasonic u oktobru počinje da radi u Svilajncu\nKompanija Panasonic počeće da radi u Svilajncu 15. oktobra i u tom gradu će izgraditi novu fabriku, izjavio je danas ministar ekonomije Srbije Mlađan Dinkić.\n„Panasonic će najpre od svojih nemačkih kolega iz Reuma iznajmiti jedan deo hala, a zatim će graditi sopstvenu potpuno novu fabriku“, rekao je Dinkić u Svilajncu.\nOn je rekao da će konkurs za prve inženjere biti objavljen u julu.\n„U maloj opštini Svilajnac imamo čak dva velika investitora – nemačku kompaniju Reum, koja proizvodi auto delove, ovde završava svoju fabriku, a u oktobru treba da krene sa radom i Panasonic, koji je odabrao da ovde proizvodi elektroniku“, izjavio je Dinkić.\nDinkić kazao je da će na osnovu svih dosadašnjih ugovora koje su Vlada Srbije i opština Svilajnac zaključile sa investitorima, u ovoj industrijskoj zoni, uskoro raditi 1.000 ljudi.\nTags: Dunav, IPA, konkurs\tĐelić: Iz fondova IPA za očuvanje Dunava 20 miliona evra\nIz fondova Evropske unije IPA obezbeđeno je oko 20 miliona evra za koje će moći da konkurišu sve opštine u Srbiji koje imaju spremljene projekte u vezi s Dunavom i očuvanjem te reke, izjavio je danas potpredsednik Vlade Srbije Božidar Đelić.\nOn je na skupu koji su organizovali Udruženje Nautus i Privredna komora Srbije rekao da Dunav može biti ključan za razvoj zemlje, a Dunavska evropska strategija može pomoći Srbiji da pripremi projekte u tri oblasti.\nKako je istakao, prva oblast je ekologija jer sada Beograd svu otpadnu vodu izbacuje u Dunav, a za rešavanje tih problema je potrebno oko 600 miliona evra. Druga oblast je socijalno-ekonomski razvoj jer Dunav prolazi i kroz razvijene i kroz nerazvijene opštine, rekao je Đelić. Treća oblast su radovi na gradnji mostova, kao što su oni koji se grade na Dunvu kod Beške, Žeželjev most u Novom Sadu i most Zemun-Borča s kineskim partnerima.\nĐelić, koji je na skupu govorio kao predstavnik srpske delegacije za izradu Dunavske strategije, kazao je da je taj dokument makroreginalna stretegija koja obuhvata 14 zemalja i da će u septembru EU raspravljati o sredstvima za njenu izradu. Taj novac mora biti u skladu sa sredstvima koja su predviđena fondovima EU.\nTags: Biomasa, fosilana goriva, izvori energije\tBiomasa najznačajniji obnovljivi izvor energije u Srbiji\nPoslato na 29 jun 2010 od admin\nUkupan godišnji potencijal obnovljivih izvora energije u Srbiji jednak je iznosu od 4,3 miliona tona nafte, odnosno gotovo polovini godišnje potrebe zemlje za energijom, rečeno je na skupu o obnovljivim izvorima energije.\nKako je kazao pomoćnik ministra rudarstva i energetike Dejan Stojadinović, biomasa predstavlja najznačajniji obnovljivi izvor energije u Srbiji i čini dve terećine ukupnog potencijala ili 62 odsto obnovljivih izvora energije.\n- Biogorivo je jedini produkt biomase koje bi Srbija mogla da izvozi, jer se ostali načini korišćenja biomase zasnivaju na lokalnoj proizvodnji i potrošnji – kazao je on i dodao da je u južnim delovima Srbije najprisutnija šumska, odnosno drvna biomasa, dok je na severu zemlje najprisutnija poljoprivredna biuomasa.\nOn je podsetio da je prošle godine počela izrada Akcionog plana za biomasu kojom su definisane sve prepreke i problemi za što veće iskorišćavanje potencijala tog obnovljivog izvora energije.\n- U završnoj fazi je razgovor Srbije sa Švajcarskom agencijom za međunarodni razvoj kako bi iduće godine počela gradnja prvog postojenja na biomasu u Srbiji, u Padinskoj skeli, vrednog pet miliona evra, od čega bi tri miliona evra bila donacija – najavio je Stojadinović i precizirao da bi postrojenje imalo instalisanu snagu od 800 kilovata električne i pet megavata toplotne snage.\nMinistar poljoprivrede Saša Dragin kazao je da samo korišćenjem drvnih ostataka u Srbiji može da se obezbedi dovoljno energije za potrebe 800.000 domaćinstava, jer je Srbija pokrivena sa 30 odsto šuma, u kojima se svake godine gubi velika količina energije biomase.\n- Izvori fosilnih goriva su ograničeni i za ostvarenje održivog razvoja i ekonomski rast, zbog čega je neophodno ulagati u obnovljive izvore energije. Korišćenje obnovljivih izvora energije doprinosi razvoju lokalne industrije, odnosno primeni novih tehnologija i povećanju zapošljavanja – kazao je on i dodao da korišćenje biomase i drugih alternativnih izvora energije u proizvodnji štedi novac.\nTags: Jura, Nis, Zakon o planiranju i izgradnji\tJura u Nišu gradi od septembra\nNiš — Južnokorejska fabrika autodelova Jura započeće u septembru izgradnju fabrike u Nišu, a grad Niš ispunio je sve obaveze prema toj firmi.\nGradonačelnik Niša Miloš Simonović je kazao da je Gradsko veće usvojilo tri odluke neophodne za početak izgradnje, a usvojiće ih i Skupština grada Niša 5. jula.\nGradsko veće je stavilo van snage regulacioni plan radne zone Donje Međurovo, izmenilo odluku o nadoknadi za uredjenje gradskog gradjevinskog zemljišta i ukinulo odluku o izdavanju zemljišta u zakup u zoni Donje Međurovo.\nGrad Niš će južnokorejskoj firmi dati besplatno zemljište površine od četiri hektara za izgradnju fabrike u kojoj bi trebalo da od iduće godine radi 1.500 radnika.\n„Ovo je najveća investicija u poslednjih 20 godina u Nišu“, rekao je Simonović i kritikovao ranije navode da Niš nije spreman za početak izgradnje fabrike Jura. On je istakao da je Niš prvi u Srbiji koji daje u zakup zemljište po novom Zakonu o planiranju i izgradnji.\nSimonović je danas najavio i da će italijanska kompanija koja proizvodi komponente za Fijat u Nišu takođe otvoriti fabriku i zaposliti 400 radnika. „Radi se o kompaniji koja čitavu proizvodnju radi za izvoz, a sporazum bi trebalo da bude potpisan do sredine narednog meseca“, rekao je Simonović, ali nije želeo još uvek da saopšti ime kompanije iz Italije.\nTags: doprinosi za penzije, elektronska provera, fond\tElektronska provera uplata doprinosa za penzije\nZaposleni u Srbiji od danas mogu da elektronskim putem provere da li im poslodavci uplaćuju doprinose za penzijsko osiguranje i u kom iznosu, saopštio je Republički fond za penzijsko i invalidsko osiguranje.\nTa usluga je besplatna, a omogućena je dodelom pin kodova, koji se mogu uzeti na šalterima Fonda.\nUkucavanjem jedinstvenog matičnog broja i pin koda na portalu Fonda u podatke matične evidencije za osiguranike, zaposleni mogu, pored podataka o doprinosima, da se informišu i da li su prijavljeni, odnosno odjavljeni i s kojim datumima, odnosno da li su eventualne promene unete u bazu Fonda.\nTakve podatake građani su i do sada mogli da dobiju, ali samo dolaskom u filijale Fonda.\nTags: doprinosi, penzijski fondovi\tPovećane uplate doprinosa u penzijske fondove\nUkupan doprinos korisnika dobrovoljnih penzijskih fondova u prvom kvartalu 2010. godine u Srbiji iznosio je 618,5 miliona dinara, što je najveći iznos uplata na nivou kvartala od početka poslovanja fondova.\nKako se navodi u izveštaju Narodne banke Srbije (NBS), prosečan doprinos korisnika je, takođe, najviši od osnivanja fondova, i iznosi 3. 940 dinara. Od ukupno uplaćenih sredstava, na individualne uplate se odnosi oko 16,9 odsto, na uplate poslodavaca, koji kao obveznici uplate svojim zaposlenima uplaćuju doprinose u penzijski fond, 28,6 odsto. Uplate preko penzijskih planova, sa učešćem od 54,4 odsto, i u ovom kvartalu čine najveći deo ukupnih uplata.\nPrema delatnosti kojoj pripadaju uplatioci, proizvodnja električne energije, gasa i vode, saobraćaj, skladištenje i veze, i finansijsko posredovanje učestvuju sa više od 50 odsto uplata, a sve ostale delatnosti učestvuju sa 28 odsto.\nKako se ističe, s obzirom na to da individualne uplate čine 17 odsto, treba napomenuti da na osnovu postojećih podataka te uplate nije moguće rasporediti na delatnosti.\nUkupna povlačenja sredstava u prvom kvartalu su niža za oko 20 odsto nego u poslednjem kvartalu prethodne godine i iznose 106 miliona dinara. Najveći deo tog iznosa, tačnije 99,7 odsto, čine jednokratna povlačenja sredstava, dok su programirane isplate, kao i tokom prethodne godine, zastupljene u malom procentu.\nNa kraju prvog kvartala ove godine, 96 odsto korisnika ostvarilo je pozitivan prinos po individualnom računu, pri čemu je najveći broj korisnika ostvario stopu prinosa između deset i 15 odsto.\nU poređenju sa istim periodom prethodne godine, situacija se značajno izmenila, pošto je na kraju prvog kvartala 2009. godine, najveći broj korisnika ostvario prinos između minus pet i nula odsto, dok je 77 odsto korisnika zabeležilo negativnu stopu prinosa.\nNa kraju prvog kvartala ove godine, u fazi aktivne akumulacije, fazi članstva u kojoj se doprinosi uplaćuju u fond, nalazi se ukupno 166.625 korisnika, odnosno za 0,84 odsto više nego na kraju prethodnog kvartala.\nOni ukupno imaju 217.026 sklopljenih ugovora o članstvu u dobrovoljnim penzijskim fondovima, što je povećanje od oko 0,61 odsto u odnosu na prethodni kvartal.\nU toku ovog kvartala, dobrovoljni penzijski fondovi su stekli 2.820 novih korisnika, dok je 1.439 korisnika povuklo sva sredstva sa individualnih računa, čime je prestalo njihovo članstvo.\nStruktura korisnika i sredstava po polu nije se značajno promenila ni u ovom kvartalu. U većini su muškarci, koji u ukupnom broju korisnika učestvuju sa 61 odsto, ali i dalje u proseku imaju manje sredstava na računima, pa je njihov udeo u ukupnim sredstvima 58,38 odsto. I u ovom periodu žene su redovnije od muškaraca uplaćivale doprinose.\nProsečna starost korisnika dobrovoljnih penzijskih fondova, na kraju prvog kvartala, iznosi 43,5 godine, a najviše je korisnika starosti od 49 godina. Procentualno najviše novih korisnika u ovom kvartalu, kao i u prethodnom, ima između 30 i 40 godina. Ova starosna kategorija je i u ovom kvartalu bila najaktivnija kada su u pitanju uplate doprinosa.\nProcenat korisnika koji na kraju prvog kvartala imaju ispunjen starosni uslov za povlačenje sredstava – navršene 53 godine života, je oko 19 odsto, kao i u prethodnim periodima.\nTags: banke, energetska efikasnost, krediti\tVolksbank snizila kamate na kredite za energetsku efikasnost\nPoslato na 25 jun 2010 od admin\nVolksbank Srbija snizila je kamatne stope za kredite u evrima iz programa energetske efikasnosti, a uvela je i dinarske kredite sa fiksnom kamatnom stopom za te programe, saopšteno je danas iz te banke.\nNove kamatne stope u evrima za potrošačke kredite iznose od 8,95 odsto, za kredite za rekonstrukciju stambenog prostora od 5,7 odsto, za kredite za rekonstrukciju poslovnog prostora od 8,95 odsto kolika je kamata i za kredite za opremu i vozila.\nDinarski krediti sa fiksnom kamatnom stopom odobravaju se na rok od 60 meseci. Kamata za potrošačke kredite iznosi od 14,95 odsto, za kredite za rekonstrukciju stambenog prostora od 12,95 odsto, za kredite za rekonstrukciju poslovnog prostora od 11.95 i za kredite za opremu i vozila od 13,95 odsto.


Press Online :: Politika :: Stefanović: Nećemo dozvoliti da ekstremističke grupe odu u RS\nStefanović: Nećemo dozvoliti da ekstremističke grupe odu u RS\nSrpska policija neće dozvoliti da bilo ko iz Srbije putuje u Banjaluku i izaziva nemire u subotu na mitingu, rekao je ministar unutrašnjih poslova Nebojša Stefanović.\n"Bilo je govora kako će neke ekstremističke grupe i kriminalci iz Srbije da odlaze u Srpsku i da izazivaju nemire. Naša policija neće dozvoliti da neko iz Srbije ode u RS i učestvuje u neredima", rekao je Stefanović gostujući na RTS-u.\nOn je rekao da su jučerašnja poruka premijera Aleksandra Vučića i poziv na mir, kao i kontakt sa svim liderima u RS u velikoj meri doprineli da se strasti smire i da se ne odigra nijedan scenario, ali da i dalje treba biti oprezan.\nStefanović je podsetio da je premijer bez teških reči i bez želje da se upliće u unutrašnju politiku, pozvao aktere, i vlasti i opozicije da se sačuva mir u Republici Srpskoj.\n"Mislim da je stekao i neke neprijatelje, jer postoje oni koji imaju drugačiji interes, a jasno je da postoji strani faktor umešan u ovo. Ima onih kojima nije u interesu bezbednosti i stabilnosti u RS i oni neće tek tako zaboraviti poziv na mir premijera Srbije", rekao je Stefanović.\nOn kaže da mnogima ne odgovara ni stabilna Srbija ni stabilna RS, kao ni to što Srbija u ekonomskom razvoju prestiže zemlje u regionu.\nSvi treba da pozovu ljude, kako kaže, na smirenje, ekonomska stabilnost je važna. Bilo je ovakvih slučajeva do sada, u Rumuniji, kada je rast bio 3,8 odsto premijer je bio smenjen, a smenjen je zbog požara u diskoteci.\n"Imali smo sličan scenario sa poplavama, 3.000 leeva, pa se ispostavilo da je to bilo laž. Ta nestabilnost se regeneriše kad zemlja ima dobar rast", kaže Stefanović.\nRadi se na rasvetljavanju slučaja u Savamali\nMinistar policije rekao je da policija radi na rasvetljavanju slučaja u Hercegovačkoj ulici, ali i da je "spin" to što je glavna vest u Srbiji rušenje tri nelegalna objekta.\nOn je rekao da se rušenje na takav način ne sme da dešava, ali ne treba da bude glavna vest u Srbiji.\n"Ova koalicija protiv EU nema šta drugo da ponude građanima. Oni ne mogu da dovedu nekog investitora. Neće biti glavna vest nešto dobro, novo povećanje plata i penzija naredne godine, povećanje BDP-a", rekao je Stefanović.\nUpitan šta će se preduzeti povodom izveštaja ombudsmana Saše Jankovića koji je izvršio kontrolu postupanja policije i zaključio da policija nije adekvatno reagovala te noći kada su srušeni objekti, Stefanović je rekao da će sve biti ispitano.\n"Kao što smo pokazali da nije bilo prisluškivanja ombudsmana, i ovo ćemo istražiti. Istraga će pokazati sve", rekao je Stefanović.\nOn je podsetio da objekti u Savamali nisu bili stambeni objekti, već objekti za sticanje bogatstva, građevine dobijene spregom politike i tajkuna, kao i da je deset puta odbijena legalizacija tih objekata.\nJedan od vlasnika, navodi Stefanović, bio je član gradskog veća tokom mandata bivše vlasti, dok se jedan od vlasnika učlanio i u SNS, izvesni Marković.\nUpitan dokle se stiglo u istrazi oko ubistva pevačice Jelene Krsmanović, on je rekao da ne bi govorio dalje o istrazi, jer se u javnosti pojavilo previše informacija koja uglavnom nisu tačne.\n"Ljudi iz odeljenja za ubistva rade 24 sata i verujem da će doći do rešenja", zaključio je Stefanović.


Politika privatnosti | NB SOFT web solutions\nU kompaniji NB SOFT cenimo Vašu privatnost, zato o Vašim podacima izuzetno pažljivo brinemo.\nSve posredovane informacije su sigurne, nećemo ih ni pod kojim uslovima ustupati trećem licu, što Vam osigurava potpuno sigurno i bezbedno poslovanje i saradnju sa kompanijom NB SOFT.\nKompanija NB SOFT će vaše lične podatke koristiti isključivo u svrhe tehničke administracije web sajta, kako bi vam dala pristup posebnim informacijama ili za komunikaciju sa vama. NB SOFT neće prodati podatke koje poseduje trećim licima, niti na tržištu. Zaposleni u kompaniji NB SOFT su obavezni da poštuju poverljivost Vaših podataka.\nPored navedenih prikupljamo, analiziramo i obrađujemo podatke koje naši posetioci traže i posećuju. Te podatke koristimo da bismo poboljšali ponudu i izgled naših stranica, i omogućili Vam jednostavnije korišćenje, sigurniju i udobniju posetu.\nwww.nbsoft.rs koristi „cookies“ da Vam pomogne da prilagodite korišćenje interneta Vašim potrebama.\nKorišćenje naših servisa podrazumeva saglasnost korisnika sa navedenim uslovima korišćenja. NB SOFT se obavezuje da će se pridržavati svega navedenog, a sve promene uslova postaju važeće tek nakon objavljivanja na ovoj strani i slanja e-mail obaveštenja svim registrovanim korisnicima.


Uhapšena doktorka zbog lažnih potvrda o vakcinaciji protiv korone - 10.02.2022, Sputnik Srbija\nUhapšena doktorka zbog lažnih potvrda o vakcinaciji protiv korone\nPolicija u Novom Sadu uhapsila je tri osobe zbog sumnje da su vršile vršile malverzacije u vezi sa potvrdama o vakcinisanju protiv koronavirusa. 10.02.2022, Sputnik Srbija\nKako se navodi u saopštenju Ministarstva unutrašnjih poslova, zbog sumnje da su učinili krivično delo zloupotreba službenog položaja policija je uhapsila doktorku u jednom Domu zdravlja D.P.U. (42) i S.A. (42), dok se M. B. (31) tereti za krivično delo falsifikovanje isprave.Kako se sumnja, D. P. U. je, iskoristivši svoja ovlašćenja, za više osoba sačinila potvrde o vakcinaciji protiv virusa kovid 19, lažno prikazujući da su se te osobe vakcinisale, iako to nisu učinile.Osumnjičeni S. A. i tridesetsedmogodišnja ženska osoba za kojom se traga su, kako se sumnja, dostavljali D. P. U. lične podatke za sebe, osumnjičenog M. B. i druga lica, da bi od nje za novčanu nadoknadu dobili potvrde o izvršenoj imunizaciji, iako su znali da su te potvrde lažne.Osumnjičenima je određeno zadržavanje do 48 časova i oni će, uz krivičnu prijavu, biti privedeni nadležnom tužilaštvu.\nsrbija, društvo, novi sad\nPolicija u Novom Sadu uhapsila je tri osobe zbog sumnje da su vršile vršile malverzacije u vezi sa potvrdama o vakcinisanju protiv koronavirusa.\nKako se navodi u saopštenju Ministarstva unutrašnjih poslova, zbog sumnje da su učinili krivično delo zloupotreba službenog položaja policija je uhapsila doktorku u jednom Domu zdravlja D.P.U. (42) i S.A. (42), dok se M. B. (31) tereti za krivično delo falsifikovanje isprave.\nKako se sumnja, D. P. U. je, iskoristivši svoja ovlašćenja, za više osoba sačinila potvrde o vakcinaciji protiv virusa kovid 19, lažno prikazujući da su se te osobe vakcinisale, iako to nisu učinile.


Najava: Bundesliga, 14. kolo: Rurski derbi u epicentru, srpski okršaj u prestonici – Kladjenje.rs\nHomeNajavaNajava: Bundesliga, 14. kolo: Rurski derbi u epicentru, srpski okršaj u prestonici\nDecembar 6, 2018 Peca Najava 0\nU narednoj rundi nemačke Bundeslige očekuje nas jedan od najvećih fudbalskih derbija u ovoj zemlji, čuveni “rurski” derbi, duel Šalkea i Borusije iz Dortmunda. Ko će biti vladar pokrajine Rur, videćemo u subotu, ali su “milioneri” u mnogo boljoj pozicici, što se tabele tiče. Srpska kolonija iz Frankfurta odlazi na noge Herti, za koju je ponovo zaigrao oporavljeni Marko Grujić. Šampion Bajern dočekuje komšije iz Nirnberga.\nVerder – Fortuna – GG @ 1.59 u 10Bet\nTim iz Bremena je u očiglednoj krizi, ne samo rezulatata, već i igre. U poslednje četiri utakmice uzeli su samo jedan bod, a prethodna dva duela na svom terenu okončali su porazima. Istina, rivali su im bili Menhengladbah i Bajern, veoma kvalitetni timovi, pa se ti rezultati ne mogu nazvati iznenađenjem. Šteta za Verder, koji se u jednom trenutku nalazio na drugom mestu, a sada je već pao na devetu poziciju. U ovom susretu će domaćin biti silno oslabljen, a među povređenima je i naš Miloš Veljković. Što se Fortune tiče, oni su posle dva odlična rezultata, pobede nad Hertom i osvojenog boda na Alijanc areni, izgubili na svom terenu od Majnca, minimalnim rezultatom i tako uprskali sve što su uradili u prethodnih 180 minuta, kada su postigli čak 7 golova. Ova dva tima nisu se sastala više od pet godina i to daje dodatnu draž ovom susretu. Prognoziramo golove na obe strane.Registruj se na 10Bet\nLeverkuzen – Augzburg – T12+ @ 1.53 u Meridianbet\n“Farmaceuti” baš i nisu u nekoj sjajnoj formi, i nikako da vežu nekoliko pobeda koje bi ih preselile u gornji deo tabele, pa još uvek tavore na, za njih, neprijatnom 12. mestu. U ponedeljak su igrali u Nirnbergu, gde su po pravoj provali oblaka, u meču koji je više ličio na vaterpolo, remizirali sa domaćinom, iako su dugo imali prednost. Gosti imaju niz od tri poraza i već bi mogli da se zabrinu, jer samo jedan bod u četiri utakmice nikako ne može da prija navijačima, ali ni upravi kluba. Tim iz Bavarske spustio se na 14. mesto i novi neuspeh doveo bi ih u veoma opasnu zonu. Veoma važan meč igrali su u prošlom kolu, kada su u Štutgartu poraženi minimalnim rezultatom. Čini nam se da je vreme da se Bajer raspuca.Registruj se na Meridianbet\nBajern – Nirnberg – 1/1 @ 1.37 u Meridianbet\nSumnjamo da su šampioni spokojni i sada, kad im dolaze komšije iz Nirnberga, jedan od najslabijih timova u ligi. Bajern je previše bodova prosuo, posebno na svojoj Alijanc areni, da bi mogao da potceni i jedan NIrnberg. Ubeđeni smo da će ekipa Nika Kovača igrati punom snagom, a kada je tako gostima ne ostaje mnogo šansi. Nirnberg je remizirao na svom terenu sa Bajerom, čime je pokazao da ima kvalitet za elitu, ali situacija na tabeli je daleko od ružičaste. Trenutno su treći otpozadi, na mestu koje na kraju sezone donosi plasman u baraž za opstanak. Naravno da će Nirnberg pokušati što pre da umakne iz opasne zone, ali ne verujemo da će mu utakmica u Minhenu pomoći u toj nameri. Bajern će slaviti i nastaviti poteru za Dortmundom.Registruj se na Meridianbet\nFrajburg – RB Lajpcig – GG @ 1.67 u 10Bet\nEkipu Lajpciga izgubila je važan meč u Ligi Evrope od tim iz iste “ergele”, Red Bulove, u Salcburgu i sada imaju male šanse da prezime u Evropi. Pre utakmice sa Rozenborgom, koju moraju da dobiju i da se nadaju pobedi Austrijanaca u Škotskoj, gostovaće u Frajburgu, tražeći pobedu koja ih ostavlja u samom vrhu tabele. Porazom u Volfsburgu prkinuli su seriju odličnih rezultata, ali su trijumfom nad Menhengladbahom započeli, bar se tako nadaju, jednu novu. Frajburg je lako poražen u Dortmundu, a nema pobedu u Bundesligi već četiri prethodna kola, zato je i njima okršaj sa “bikovima” izuzetno važan. Gosti su kvalitetniji, ali i Frajburg ume da bude opasan, posebno na svom stadionu.Registruj se na 10Bet\nŠalke – Dortmund – GG @ 1.63 u 10Bet\nDerbi pokrajine Rur, rudarskog centra Nemačke, igraju Šalke i Borusija iz Dortmunda. Velika, možemo slobodno reći, mržnja vlada između ova dva kluba, iz gradova koje deli samo 35 kilometara razdaljine. Prošle sezone, posle dužeg niza godina, tim iz Gelzenkirhena bio je uspešniji, stigao je do vicešampionske titule, ali ove je Dortmund na liderskoj poziciji, kao jedini tim koji još nije osetio gorčinu poraza u Bundesligi. Šalke je imao najlošiji start u prvenstvu, zatim se malo oporavio, ali i dalje tavori u donjem delu tabele, na 12. poziciji sa samo 14 bodova, 19 manje od velikog rivala. Međutim, navijači bi sve oprostili i zaboravili, ako bi “kraljevsko plavi” savladali “milionere”. U prethodnih 5 međusobnih mečeva, četiri puta je bilo nerešeno, a poslednju utakmicu je dobio Šalke sa 2:0. Još uvek se prepričava poslednji okršaj iz Dortmunda, kada je Dortmund vodio 4:0, posle prvih 45 minuta, da bi na kraju rezultat bio 4:4. Tako nešto se teško ponavlja, ali će golova biti na obe strane.Registruj se na 10Bet\nVolfsburg – Hofenhajm – 3+ @ 1.57 u Bet365\n“Vukovi” su proigrali u pravom trenutku. Vezali su dve pobede protiv teških rivala. Prvo su na svom terenu slavili nad Lajpcigom, kome su prekinuli dugu seriju uspeha, a onda, potpuno neočekivano, srušili još jedan sjajan niz, ovog puta Ajntrahta, koga su dobili u Frankfurtu. Volfsburgu kao da je suđeno da zaustavlja timove koji su u velikom naletu. Sada im stiže Hofenhajm, tim koji će se gostovanjem na Etihadu protiv Mančester Sitija oprostiti od Lige šampiona, gde nikako nisu razočarali. Hofenhajm je na poslednje dve utakmice u Bundesligi remizirao, a nešto slabije rezultate može da “zahvali” upravo napornim mečevima u elitnom evropskom takmičenju. Sada će imati više vremena da se posvete domaćoj ligi, bar do prekida prvenstva pred Novu godinu. U Volfsburgu očekujemo dosta golova.Registruj se na Bet365\nHerta – Ajntraht – 3+ @ 1.66 u Bet365\nIzuzetno zanimljiv duel očekuje nas u Berlinu, gde Herta, koja je u prošlom kolu prekinula neugodnu seriju od čak šest utakmica bez pobede u Bundesligi, trijumfom u Hanoveru. Prethodne tri utakmice na svom Olimpijskom stadionu Berlinci nisu dobili. Poslednji put su slavili protiv Bajeerna iz Minhena, još krajem septembra meseca, pa su navijači postali nervozni, ali ih je pobeda na severu Nemačke, protiv Hanovera, malo umirila. Šta reći o Ajntrahtu? Tim iz bankarskog centra evrope igra fenomenalno ove sezone, kako u prvenstvu, tako i u Ligi Evrope, gde ima sve pobede do sada. Jedino je “zaribao” u Kupu, gde je ispao već u prvom kolu, mada je prošle godine osvojio taj trofej. Niz od 12 utakmica bez poraza, uz čak 11 pobeda i jedan remi u Nirnbergu, “orlovi” su neočekivano prekinuli prošle nedelje kada su na svom stadionu poraženi od Volfsburga. Da su pobedili, sada bi se šepurili sa drugog mesta na tabeli, a ovako su tek na petom. Luka Jović je nastavio golgeterski niz i sa Pakom Alkaserom iz Dortmunda, predvodi karavan najboljih strelaca. U dobroj formi su i Kostić i Gaćinović, dok je u Herti ponovo, posle povrede, zaigrao Marko Grujić. Biće ovo okršaj srpskih reprezentativaca, verujemo, uz pregršt golova.Registruj se na Bet365\nMajnc – Hanover – 1 @ 2.02 u 1xbet\nDomaćin je u mnogo boljoj formi. Dok je Majnc na prethodne četiri utakmice tri puta slavio, a poražen je samo od lidera iz Dortmunda, Hanover u pet utakmica iza sebe ima jedan trijumf i četiri poraza. Sve to se oslikalo i na tabelu, Majnc je deseti sa 18 bodova, a Hanover 17. sa duplo manje osvojenih poena. Ovakve utakmice umeju da budu nezgodne za pogađanje, jer sve govori da će pobediti domaćin, a i kvota je odlična, a često se dogode iznenađenja. Ipak, ne možemo da ispustimo ovakav koeficijent na ekipu Majnca koja je na svom terenu izgubila samo od Bajerna i Dortmunda.Registruj se na 1XBet\nMenhenngladbah – Štutgart – 1 @ 1.53 u 1xbet\nJoš jedan meč u kome je apsolutni favorit domaća ekipa. Borusija je poražena u Lajpcigu posle tri uzastopne pobede, ali je još uvek na drugoj poziciji na tabeli. Ipak, sada im je imenjak iz Dortmunda pobegao za sedam koraka, ali “menšu” titula i nije prva pomisao kada je obva sezona u pitanju. Plasman u Ligu šampiona bio bi potpuno zadovoljavajući rezultat, ali kada znamo kakva je konkurencija u nemačkom prvenstvu, ni to neće biti lako ostvariti. Borusija je bolji tim od “švaba” i trebalo bi da upiše nove bodove. Gosti su u prošlom kolu upisali važan trijumf nad Augzburgom i pobegli sa samog začelja tabele, ovde im šanse nisu velike.Registruj se na 1XBet\nTip dana: Vasland Beveren – Klub Briž: Gosti bez prava na kiks\nSeptembar 24, 2018 Peca Najava 0\nFebruar 1, 2019 Peca Najava 0


S Fijatom se pregovara o novom modelu\nBeta\t 10. aprila 2016. 13:15\nMinistar privrede Željko Sertić izjavio je danas u Kragujevcu da sa predstavnicima kompanije Fijat razgovara o mogućnosti proizvodnje novog modela automobila, ali da ta kompanija trenutno redizajnira postojeći model automobila.\n“Na bazi toga pokušaće da ostvare odredjene poslovne rezultate, sa kojima smo mi saglasni, ali sa njima intenzivno razgovaramo i zaista bi bilo sjajno da u narednom periodu obezbedimo eventualno i drugi model”, kazao je Sertić novinarima u Kragujevcu.\nPrema njegovim rečima, to bi značilo “jedan duži niz godina permanentnog rada i poslovanja Fijata”, kao i mogućnost “održanja na poslu” svih zaposlenih u Fijatovoj kompaniji u Kragujevcu, njenih dobavljača kako bi se se svima dugoročno obezbedio posao.\nOn je rekao da u fabrici “FCA Srbija” u Kragujevcu povremeno dolazi do zastoja u proizvodnji jer, kako je ocenio, “tržište nekada stane”.\n“Fijat je samo jedna od kompanija u svetu koja ima cikluse i svaki model automobila ima svoje uspone i padove, a mi se trenutno nalazimo u tom srednjem delu, u kome se povremeno dešava da nemate pun kapacitet proizvodnje, jer nekada tržište stane i dolazi do zastoja u proizvodnji”, kazao je Sertić.\nSertić je dodao da su ti zastoji nešto što je planirano i o čemu se pregovara sa sindikatima, a Vlada Srbije je sa time upoznata.\nMinistar je danas izjavio i da će u Kragujevcu biti formirana nova industrijska zona na lokaciji Centra za strna žita od oko 50 hektara, uz mogućnost da postane i slobodna zona.\nOn je, novinarima nakon obilaska lokacije buduće radne zone “Feniks” kod Centra za strna žita, kazao da je Vlada praktično zemljište iz državne imovine tog centra prebacila na grad Kragujevac.\nVlada Srbije je zaključkom od 15. marta 2016. godine dala saglasnost da Republika Srbija osnivačka prava u Centru za strna žita prenese na grad Kragujevac bez naknade.\nOn je dodao da je taj centar, koji je nekada bio u vlasništvu države, ušao u dugove, nije ostvario poslovne rezultate kako je planirano, iako je imao ogromnu zemlju na raspolaganju.\nBiH potpisala ugovor o Transportnoj zajednici, kreću četiri putna projekta\nSindikati protestuju ispred Vlade 28. septembra\nGde je zapelo: Evro još nije umro, a kad će – ne zna se\nFridrih Niče, nemački filozof\t(1844-1900)


Policija Kosova uvodi policijski rad zasnovan na obaveštajnim informacijama - Vesti - EULEX - European Union Rule of Law Mission in Kosovo\nNaslovna Služba za medije i javno informisanje Vesti Policija Kosova uvodi policijski rad zasnovan na...\nPolicija Kosova uvodi policijski rad zasnovan na obaveštajnim informacijama\n12. novembar 2015. god.\nEULEX podržava Policiju Kosova (PK) oko uvođenja policijskog rada zasnovanog na obaveštajnim informacijama u svoj repertoar policijskih metoda. Kako PK nastavlja da razvija svoj kapacitet i povećava kvalitet usluga koje pruža kosovskim zajednicama, ona uvodi policijski rad zasnovan na obaveštajnim informacijama u cilju jačanja svoje sposobnosti da strateški planira sprečavanje i borbu protiv kriminalnih aktivnosti.\nPolicijski rad zasnovan na obaveštajnim informacijama dokazani je metod koji policiji omogućava da donosi svesne odluke i delotvorno koristi svoje resurse za otkrivanje, sprečavanje i borbu protiv kriminala. Suštinu policijskog rada zasnovanog na obaveštajnim informacijama sačinjava prikupljanje sirovih informacija, koje se analiziraju i nakon toga izrađuju obaveštajni produkti koji se koristite za suočavanje sa kriminalnim aktivnostima. Ovaj policijski rad se zasniva se na pristupu proaktivne borbe protiv kriminala pre nego što je on izvršen umesto da se reaguje na kriminal nakon što je izvršen.\nTri grupe aktera u okviru jedinica policije imaju značajnu ulogu u oblasti policijskog rada zasnovanog na obaveštajnim informacijama. Policijski službenici, pored vršenja svojih svakodnevnih dužnosti, sakupljaju informacije dok rade na terenu. Koriste tzv. 5x5x5 izveštaj za sakupljanje i evidentiranje informacija; čak i informacije koji u određenim kontekstima deluju trivijalno često mogu da budu korisni kada su deo veće slike. Te informacije če se zatim stavljati u PK informacijski sistem, kde če biti na razpolaganju analitičarima koji analiziraju informacije kako bi došli do holističke slike aktivnosti i obrazaca koji postoje u datom regionu. Nakon što se informacije spoje i izrađuje obaveštajne produkte, oni se prosleđuju odlučivačima koji odlučuju kako da te produkte upotrebe za borbu protiv kriminalnih aktivnosti kao što su organizovani kriminal, razbojništvo, trgovina ljudima, korupcija, trgovina ilegalnim drogama i sajber kriminal.\nPored nastavka rada na podučavanju, nadgledanju i savetovanju PK oko uvođenja policijskog rada zasnovanog na obaveštajnim informacijama, EULEX će početi da planira formiranje obaveštajne jedinice u Regionalnoj komandi PK Sever.\nEULEX je 3. Novembra održao svoju prvu u nizu radionica na kojoj je PK predstavljen policijski rad zasnovan na obaveštajnim informacijama. Mark Dikson, savetnik zamenika generalno direktora PK odgovornog za operacije, održao je obuku za nekoliko regionalnih komandira PK, objašnjavajući prednosti policijskog rada zasnovanog na obaveštajnim informacijama i pokazujući kako se ta praksa može uvesti u jedinice policije.\nEULEX-ovi regionalni savetnici, Michael Sim i Damjan Potparic, podržali su 11. novembra Regionalnu komandu PK Sever oko prenošenja osnovnih stvari u vezi sa policijskim radom zasnovanim na obaveštajnim informacijama komandirima stanica na severu Kosova, u prostorijama EULEX-a u Mitrovici. Regionalni direktor PK, Nenad Đurić, predvodio je radionicu, objašnjavajući značaj sakupljanja informacija i dajući instrukcije komandirima stanica o tome kako da organizuju i predvode svoje policijske timove.\nEULEX ce nastaviti da pruža podršku i savetovanje kako bi PK dalje razvio policijski rad zasnovan na obaveštajnim informacijama u svom radu.


Objavljen tender za prodaju železare Smederevo - ROK 22. mart 2016.\nRok za slanje ponuda je 22. mart, a otvaranje ponuda je 1. aprila 2016. godine. Zainteresovani kupci obavezni su da uplate depozit od 9,1 miliona evra.\nVlada Republike Srbije o prodaji Železare pregovara sa kineskom kompanijom HBIS koja je zainteresovana da u Smederevu otvori fabriku šavnih cevi u koju bi uložila oko 300 miliona evra.\nŽelezarom od aprila 2015. godine upravlja holandska firma HPK inženjering sa kojom je Vlada Republike Srbije potpisala sporazum nakon neuspešnog tendera za prodaju smederevske čeličane, na koji se javio samo američki Esmark.\nTokom posete delegacije Srbije Kini, pojavio se novi potencijalni kupac Železare, kineska kompanija HBIS.\nSmederevska železara je pod imenom Sartid prodata 2003. američkom Ju-Es stilu za 23 miliona dolara i do početka 2012. godine je bila veliki izvoznik i obuhvatala do 13 odsto ukupnog izvoza Srbije.\nVlada Republike Srbije je u januaru 2012. godine otkupila Železaru Smederevo od američkog Ju-Es-Stila za simboličan iznos - jedan dolar.\nPrvi tender za prodaju Železare raspisan je aprila 2012. godine, a drugi u decembru 2014. godine i nakon neuspešnih pregovora sa američkim Esmarkom na tenderu za upravljanje Železarom je pobedio HPK Inženjering, koji je u aprilu 2015. preuzeo upravljanje srpskom čeličanom na čelu sa Peterom Kamarašom i Džonom Gudišem.


Učesnici Samita zemalja Zapadnog Balkana (Foto: Atlantski savet)\nDžim O'Brajen, zamenik predsedavajućeg Olbrajt Stounbdridž grupe, nekadašnji specijalni američki izaslanik za Balkan, naveo je da će jedan od ciljeva samita biti i prilika da šestoro lidera rade zajedno i da je potrebna saradnja da bi se region izborio sa koronavirusom.\n"Ovo je prilika da regionalni lideri kažu šta bi oni voleli da vide da se desi u narednih nekoliko meseci", kaže O'Brajen.\nOn navodi da će EU u novembru razmatrati plan za naredne četiri godine, koji uključuje i finansiranje. O'Brajen kaže da sve zemlje žele da uđu u EU, ali da region prvo treba da uđe u lanac dostave EU. Kao primer naveo je da je region fragmentiran i da ima mnogo troškova i probijanja rokova, te je pomenuo podatak Svetske banke da kamioni u regionu provedu 8 odsto vremena čekajući na granicama.


Otvoren novi pogon u Tigar tajersu - broj zaposlenih dostigao 3.000 | Pirot vesti\nPočetna/Ostale vesti/Otvoren novi pogon u Tigar tajersu – broj zaposlenih dostigao 3.000\nMichelin Group (Mišlen grupa) i njena kompanija u Srbiji – Tigar Tyres danas su svečano otvorili novi pogon valjare čime se ostvaruje pun kapacitet fabrike u Pirotu, zahvaljujući investicionom projektu vrednom 215 miliona evra, koji je započet 2013. godine. Ovim je fabrika povećala proizvodnju na čak 12 miliona putničkih guma godišnje, dok broj zaposlenih iznosi 3.000. Najviše rukovodstvo Michelina zahvalilo se lokalnoj samoupravi u Pirotu i gradonačelniku Vladanu Vasiću na ogromnoj podršci prilikom izgradnje novih pogona i realizacije ove izuzetno važne investicije.\nGeri Šeidi, direktor Tigar tajersa\nSvečano otvaranje novog pogona fabrike Tigar Tyres u Pirotu održano je u prisustvu gradonačelnika Pirota mr Vladana Vasića, predsednika kompanije Michelin za Centralnu i Jugoistočnu Evropu – g. Erika Feidija, direktora kompanije Tigar Tyres – g. Gerija Šeidija, poslovnih partnera, medija i zaposlenih.\nIstorijski momenat-puštanje novog pogona u rad\n“Novi pogon valjare podrazumeva poslednju fazu višegodišnjeg investicionog ciklusa i njegov tehnološki najnapredniji deo. Ova linija je primer moderne tehnologije u pogonu koja nam omogućava da se fokusiramo na potrebe tržišta i da obezbedimo kako aktuelne, tako i buduće klijente. Profesionalnost i posvećenost našeg tima doprinele su tome da projekat bude završen na vreme i u okviru predviđenog budžeta”, izjavio je g. Geri Šeidi, direktor kompanije Tigar Tyres.\nKako je izgledala velika vežba evakuacije Tigar tyresa.…\nPirotska policija uhapsila vinovnika "podmetnutih bombi" u…\ngeri šeidi investicije istaknuto tigar tajers valjara vladan vasic\nUvid u biračke spiskove do 8. aprila u ponoć


Kompanija cargo-partner udružila snage sa brojnim socijalnim inicijativama širom sveta u toku 2020. godine - Cansee\nKompanija cargo-partner udružila snage sa brojnim socijalnim inicijativama širom sveta u toku 2020. godine\n29. December 2020. Type: News\nGodina za nama donela je izazove bez presedana za globalnu privredu, sa pandemijom koja je još uvek u toku, široko rasprostranjenim zatvaranjima, ograničenjima putovanja i preopterećenim medicinskim sistemima. U mnogim slučajevima, ovi faktori su doprineli pogoršanju položaja ljudi koji su već živeli u teškim okolnostima. Kao deo svoje sveobuhvatne strategije održivosti, kompanija cargo-partner se oslonila na svoje dugogodišnje partnerstvo sa dobrotvornim organizacijama širom sveta kako bi pomogla onima kojima je potrebno, a najviše onima koji su najjače pogođeni pandemijom koronavirusa.\nPomoć COVID-19 za Indiju sa neprofitnom organizacijom Jugend Eine Welt\nIndija je, sa gustinom naseljenosti od 1,4 milijarde građana, među zemljama koje su najjače pogođene pandemijom koronavirusa. Kako bi broj novih infekcija bio što niži i obezbedio se opstanak hiljada porodica, neprofitna organizacija Jugend Eine Welt započela je niz mera pomoći u saradnji sa svojim dugogodišnjim projektnim partnerom, Don Bosco Network India. Kompanija cargo-partner sarađuje sa Jugend Eine Welt više od deset godina. Ove godine se ta saradnja ogledala u tome što su se odrekli svojih tradicionalnih božićnih poklona za korisnike i umesto toga sredstva iskoristili za podršku ovoj važnoj inicijativi u Indiji. Ovaj projekat je uspeo da dosegne preko dva miliona ljudi paketima hrane, higijenskim priborima i savetodavnim razgovorima.\nKutije sa poklonima za domove penzionera širom istočne Slovačke\nZa Božić 2020. godine, kompanija cargo-partner u Slovačkoj odlučila je da pruži radost starijim građanima podržavajući projekat “Koliko ljubavi može da stane u kutiju za cipele”. Treću godinu zaredom, volonteri dobrotvorne organizacije Koľko lásky organizovali su sakupljanje božićnih poklona u celoj državi za stara lica u penzionerskim domovima. U 2019. godini, organizacija je sakupila preko 22.000 kutija za cipele napunjenih poklonima. Da bi podržala ovaj projekat, kompanija cargo-partner je obezbedila besplatan prostor u Logističkom centru Bratislava i poklonila nekoliko kutija poklona koje su pripremili zaposleni kompanije cargo-partner. Prve dve pošiljke poklon kutija stigle su u skladište kompanije cargo-partner početkom decembra, a svaka se sastojala od 300-350 kutija, sa još pošiljki koje će uslediti u narednim nedeljama. Sredinom decembra, sve kutije biće dostavljene domovima za penzionere u istočnoj Slovačkoj.\nTransport školskog pribora\nKosovo se mora nositi sa visokom stopom nezaposlenosti i siromaštvom, a pandemija je dodatno povećala već postojeće humanitarne potrebe. Kompanija cargo-partner je podržala H. Stepic CEE Charity u transportu donacija za preko 270 školaraca u dobi od šest do četrnaest godina iz Austrije u Prizren. Pošiljka je sadržala osnovni školski pribor, školske torbe i tablete koji će deci, koja imaju potrebu za tim, pružiti priliku da unaprede svoje obrazovanje čak i u vreme COVID-a-19 i školovanja od kuće. Primopredaja donacije desila se u sklopu konferencije za štampu na kojoj je UNICEF objavio svoj plan da podrži projekat i sarađuje na sličnim inicijativama u budućnosti.\nOdrživa poljoprivreda u Ruandi sa Caritas-om\nCaritas Slovenija, u saradnji sa Caritas-om iz Ruande, je organizovao razvojni projekat “Efikasnije korišćenje resursa za održivo preživljavanje u Karonga Distriktu, Ruanda” od 2018. do 2020. godine. On uključuje 600 porodica koje uglavnom žive od poljoprivrede. Cilj dobrotvorne organizacije je da obrazuje ljude koji žive u Karonga Distriktu i obezbedi im neophodnu opremu za održive poljoprivredne metode i druge privredne aktivnosti sa dugoročnim prihodim. Inicijativu je sufinansiralo Ministarstvo spoljnih poslova Slovenije, a kompanija cargo-partner u Sloveniji je podržala projekat transportom pet mašina za proizvodnju održivih kompresovanih zemljanih opeka iz Slovenije do ruandskih gradova Mutun (Mutun) i Gašari (Gashari).\nMinibus za decu projekta Klokánek sa udruženjem A-B Help\nČeško udruženje A-B help s.r.o. okuplja neprofitne organizacije i društveno odgovorne kompanije kako bi kupili minibuse koji deci, starijim licima i licima sa invaliditetom omogućavaju dolazak u školu, bolnicu ili na putovanje. Do danas je kupljeno 27 minibuseva. Kompanija cargo-partner u Češkoj Republici radi sa A-B Help-om od 2019. god. Ove godine, kompanija je podržala kupovinu minibusa za projekat Klokánek. Klokánek je inicijativa Fonda Ohrožených dětí (Fond za ugroženu decu). Cilj dobrotvorne organizacije je da ponudi deci privremenu porodičnu brigu umesto institucionalne brige dok se ne mogu vratiti svojim porodicama ili se trajno usvoje ili smeste u hraniteljske porodice.\nDonacija igračaka u gradu Nitri, Slovačka\nZa Dan dece, kompanija cargo-partner je organizovala donaciju igračaka za vrtić i obdanište za decu Roama i Sinta u naselju Orechov Dvor u Nitri, Slovačka. 2019. godine, pružalac logističkih usluga organizovao je događaj “Porodični dan” za zaposlene i njihove porodice u sedištu kompanije u blizini bečkog aerodroma. U zoni trgovine igračkama, posetioci su imali priliku da doniraju igračke. Alternativno, deca su mogla da menjaju svoje manje korišćene igračke za druge dostupne na štandu. Projekat se pokazao uspešnim te je kompanija cargo-partner odlučila da donira prikupljene igračke vrtiću i obdaništu za decu Roma i Sinta u Nitri, Slovačka. Ova kompanija podržava vrtić u saradnji sa Jugend Eine Welt od 2014. godine.\nOsnovna roba za porodice u Bosni i Hercegovini\nU leto 2020. godine, kompanija cargo-partner filijala u Bosni i Hercegovini donirala je i isporučila 70 paketa humanitarne pomoći koji su se sastojali od hrane, toaletnih i osnovnih potrepština. Kutije označene porukom “Verujemo u vaš osmeh”, otišle su organizacijama “Obraduj nekoga”, “Pomozi.ba” i “Srce za djecu”. Obraduj nekoga je osnovana 2017. godine i fokusira se na pomoć socijalno ugroženim porodicama i podršku budućim majkama. „Pomozi.ba“, je osnovana 2012. godine, a ima za cilj da pomogne marginalizovanim grupama u zemlji, od siročadi i samohranih roditelja do starijih građana i imigranata. Srce za djecu je osnovana 2003. godine i fokusira se isključivo na pomoć deci oboleloj od raka i njihovim porodicama.\nKorporativna odgovornost prekograničnih kultura\nStefan Krauter, generalni direktor kompanije cargo-partner, kaže: “Verujemo da kao međunarodna kompanija, imamo odgovornost da pomognemo u stvaranju bolje budućnosti. Za kompaniju cargo-partner, društvena odgovornost znači obavezu za stvaranje održivih poboljšanja izvan nacionalnih i kulturnih granica. Drago nam je što možemo učiniti nešto da podržimo ove važne inicijative i pomognemo onima kojima je potrebno tokom ovog izazovnog vremena.”


Dačić: Prijem zatvorenika iz Gvantanama otvara vrata partnerstvu – Minber\nsrp. 13, 2016 at 1:03 pm\nMinistar spoljnih poslova Srbije Ivice Dačić izjavio je da je odluka Srbije da preuzme dvojicu zatvorenika iz Gvantanama veoma važan signal za razvoj bilateralnih odnosa sa SAD.\n“Srbija se time pridružila grupi od 17 zemalja u Evropi koje su to učinile, među kojima su Velika Britanija, Francuska, Albanija, Kazahstan, Slovačka, Gruzija, Španija, Nemačka, Belgija, Italija, Švajcarska, Irska, Portugal, Mađarska, Bugarska, Letonija i Estonija”, naveo je Dačić u saopštenju.\nOn je naglasio da Srbija ničim nije ugrozila svoje državne interese, niti nacionalnu bezbjednost, nego je otvorila vrata za razvoj partnerskih odnosa sa SAD.\n“Resetovanje naših odnosa sa SAD je u našem nacionalnom interesu, tražeći, uz razlike koje među nama postoje, zajedničke imenitelje za budućnost. Od postupka preuzimanja zatvorenika Srbija nema nikakvu štetu, nego može imati samo bolju poziciju u spoljnopolitičkim odnosima”, smatra Dačić.\nPrema njegovim riječima, napadi opozicionih stranaka na Vladu Srbije zbog ovog postupka dio su svakodnevnog političkog folklora.\n“Oni zaboravljaju da je Vlada DSS-a dala ovlašćenje Borisu Tadiću da potpiše sa Kondolizom Rajs jednostrani sporazum o imunitetima oružanih snaga SAD, koji se ne odnosi na srpsku vojsku”, podsjetio je Dačić.\nadmin 13 srpnja, 2016\nInzko: Poricanje genocida u Srebrenici je neprihvatljivo


mladen djordjevic\t 12.09.2021. 17:51h\nGrad Kruševac je ove godine učestvovao na Javnom pozivu koji je raspisalo Ministarstvo za zaštitu životne sredine za uklanjanje divljih deponija. Krajem avgusta je potpisan Ugovor o sufinansiranju realizacije projekta prevencije nelegalnog odlaganja otpada i uklanjanje u 2021. godini na teritoriji grada Kruševca. Vrednost projekta je 1,23 miliona dinara, od čega Ministarstvo obezbeđuje oko 986.000 dinara, a Grad se obavezuje da obezbedi sredstva u iznosu oko 246.000 dinara.\n„Danas se odvijaju radovi na uklanjanju divlje deponije, povodom početka realizacije projekta Ministarstva zaštite životne sredine, na prostoru Bivoljskog groblja, i za to je izdvojeno oko 116.000 dinara. Ukoliko tehničke mogućnosti dozvoljavaju, Ministarstvo zaštite životne sredine će obezbediti opremu za video nadzor očišćenih lokacija, na zahtev grada. Saniranje deponija obaviti JKP” Kruševac”, kao partner na projektu. Ukloniće se 8 divljih deponija – 4 na teritoriji Grada i 4 na seoskom području i to su sledeće lokacije: groblje u Bivolju, Kurilovo, stari most u Čitluku, Golovode, Pakašnička šuma, Čokotino brdo, granica između Kruševca i Ražnja – kod Đunisa, ul. Timočke bune – Novo groblje. Predviđen period za realizaciju je do kraja godine, ali se očekuje da se sve završi mnogo ranije i brže pošto su već unapred određene lokacije, kaže Jasmina Palurović, gradonačelnica Kruševca.\nPrema rečima direktorke JKP “Kruševac” Snežane Radojković, na uklanjanju ove divlje deponije angažovan veći broj radnika i mehanizacije, a pored redovnih aktivnosti, završetak ovog ekološkog projekta planiran je za kraj meseca novembra.


Nezavisno udruženje novinara Srbije najoštrije osuđuje kampanju koju od subote uveče protiv Televizije N1 i njenih novinara vode državni funkcioneri i mediji bliski vlastima i pruža punu podršku svim zaposlenima u ovoj televiziji. NUNS smatra da… »\nRadio 021: NUNS: Funkcioneri da prestanu sa širenjem netrpeljivosti prema N1IndeksOnline: NUNS: Funkcioneri da prestanu sa širenjem netrpeljivosti prema N1još 3 povezane\nMAPUTO - Predsednik Mozambika Filipe Njusi rekao je da je moguće da je više od hiljadu ljudi izgubilo život u ciklonu "Idai". Iako je trenutno zvaničan bilans žrtava 84, Njusi je za Radio Mozambik izjavio da veruje da će biti više od 1.000 mrtvih… »\nTORONTO – Selektor košarkaške reprezentacije Španije Serđo Skariolo smatra da je selekcija Srbije korak iza SAD kao favorit na Svetskom kupu u Kini. „Stavio bih Srbiju samo jedan korak iza SAD. Znajući dobro tog protivnika i njegove igrače, kao… »\nMozzart sport: Skariolovi hvalospevi za Srbiju: Orlovi skoro pa na nivou SAD-a!B92: Španci se "plaše" Srbije: Oni su maltene na nivou SADjoš 5 povezanih


Objavljeno: 20.03.2013, 12:36:00\nTajvanski Acer se oporavlja zahvaljujući tabletima\nTajvanski proizvođač personalnih računara Acer očekuje oporavak i povratak na pozitivne rezultate u prvom tromesečju zahvaljujući značajnim isporukama tableta, nakon što je zabeležio gubitke veće od očekivanih u ...\nsxc.hu, leocub, ilustracija\nPARIZ - Tajvanski proizvođač personalnih računara Acer očekuje oporavak i povratak na pozitivne rezultate u prvom tromesečju zahvaljujući značajnim isporukama tableta, nakon što je zabeležio gubitke veće od očekivanih u četvrtom kvartalu prošle godine.\nKompanija planira čak 2,9 puta veće isporuke tableta za tekući kvartal, u odnosu na prethodni, dok će obim isporuka računara i laptopova biti smanjen za 10 do 15 odsto, prenosi francuski časopis Kapital.\nNeki analitičari su skeptični, i smatraju da se povratak u ravnotežu za tajvanskog proizvođača računara, inače četvrtog u svetu, neće desiti pre kraja trećeg kvartala. Razlog je što kompanija nije predvidela lansiranje novih proizvoda u toku prvog tromesečja.\nU četvrtom kvartalu prošle godine, Acer je poslovao sa neto gubitkom od 3,37 milijardi tajvanskih dolara (TD), odnosno, 87,4 miliona evra, nakon neto profita od 68 miliona TD u prethodnom kvartalu, i 100 miliona TD u istom periodu 2011, precizirala je kompanija u svom saopštenju.\nNa godišnjem nivou, u 2012, kompanija je ostvarila neto gubitak od 2,91 milijardu TD, u odnosu na 6,6 milijardi u 2011.\nTagovi: tehnologija, Acer, tablet računari


Beta 14. septembra 2017. 09:00\nPovodom izjave predsednika Evropske komisije Žan-Kloda Junker da do kraja mandata sadašnje Evropske komisije 2019. godine neće biti ispunjeni uslovi za ulazak neke zemlje Zapadnog Balkana u članstvo EU, Dačić je kazao da „to nije ništa različito u odnosu na ono što je govorio ranije“ i da se može reći da je Junker bio blaži nego ranije kada je reč o proširenju.\n„Proširenje EU je proces lekovit za opstanak EU“, kazao je Dačić za Radio-televiziju Srbije.\nIzrazio je nadu da će se do tada završiti sukob Rusije i SAD, jer kada se „slonovi svadjaju, obično trava nastrada“.\n„Ako se do našeg ulaska u EU, za koje ne znamo kad će biti, ne završi sukob sa Rusijom, onda smo svi mi u velikom problemu, pa i sama Evropska unija. Zato sam i rekao da mi treba da gledamo svoje interese“, kazao je Dačić.